
Agente Policial ta huramenta 

ABV, cu nan abogado lo acompana e 
23 empleadonan cu HOH a anuncia 

nan retiro 



AWE mainta pa 11 or, Sindi- 
cato di Enfermeria (ABV) en- 
cabesa pa su Presidente, Bart 
van der Putten lo compana e 
23 trahadornan di Hospital cu 
gerencia a anuncia di no por a 
aloca nan den otro funcion y 
pa cual a manda pidi permis 
pa termina nan relacion di 
trabou. 

E delegacion aki lo bai Depar- 


tamento di Trabou, hunto cu 
nan abogado y por spera cu 
nan lo entama un caso hudi- 
cial pa para e retiro aki, cu 
ABV ta haya cu no ta husto. 
Mas ainda e Pakete Social cu 
a ser ofreci na hendenan cu a 
cumpli asina tanto ana di sirbi, 
den e era dificil aki no ta nifica 
net nada. 

Bart van der Putten a informa 


AWEMainta tambe, cu con- 
trario na tur rumor, Director 
Financiero di HOH, sr. Rigaud 
a confirma cu e lumpsum 
acorda pa paga tur trahador, lo 
ser paga e fin di luna aki. 

HOH sigur kier evita den e 
circumstancia aki, otro accion 
di parti di e trahadornan, pa- 
sobra nan a sinti nan mes caba 
engana. 


Richard Lade bek na su lista natal 


E conocido comerciante, Rich¬ 
ard Lacle, kende a sinta prac- 
ticamente henter e periodo di 
su castigo na Merca a bolbe 
ayera tardi su isla natal. Un- 


abes el a pisa tera na Aruba, 
autoridadnan hudicial a hib’e 
pa KIA. Corte awor lo mester 
dicidi si Richard Lacle mester 
sinta mas tempo na Aruba. 


Richard Lacle, di acuerdo cu 
documentonan, a yuda un ex 
socio pa transferi placa, y a 
keda culpa pa husticia Meri- 
cano di a laba placa. 



MINISTER di Asunto Economico, Nilo Swaen a tuma decision 
finalmente, di otorga un aumento di prijs di pan. No por otro, 
mirando e materia prima, esta harina su prijs ta den un “lift” y 
otro luna lo bolbe conoce un aumento. 

Decision a cai cu entrante dia 25 di februari awor, ta permiti un 
aumento di prijs di pan, e.o. riba kipachi, cu t’e pan mas popular lo 
conoce un aumento di 40 sen. Maske cu Asociacion di Panaderia 
a pidi un aumento di 50 sen. 


Habitantenan di Bushiri masha disgusta cu 
actuacion di un agente policial 


FOR di varios habitante di Bushiri, 
AWEMainta a haya un reaccion cu a 
hala masha atencion. Tur esaki a bin 
despues di un pelea, cu menasa cu 
tabatin diahuebs madruga, contra di 
un agente policial cu ta biba tambe den 
e bario ei. No tin prueba, pero segun 
e habitantenan di Bushiri, e agente 
policial aki lo mester ta usa droga, si 
mira su comportacion, pero esei no por 
a keda prueba. 

Debi n’e pelea y menasa, un patruya 
policial a ser manda diahuebs madruga 
y a bai over na aresta e agente policial 
aki. 

Haciendo un investigacion, AWE¬ 


Mainta a compronde cu e persona aki, 
ta un aspirante pa bira polis, esta cu e ta 
bai Academia Policial Watty Vos ainda, 
pero debi n’e cambio di e sistema, as¬ 
pirantenan awor ta haya tambe hunto 
cu nan teoria, pa haci practica manera 
cualkier otro polis. Semper y cuando cu 
un superior. Y e persona aki, ta un di e 
aspirantenan pa bira polis. 

Di biaha ta surgi e pregunta, con e 
persona aki, por a cumpli cu e exi- 
gencianan pa bira polis. E comision di 
reclutacion a faya? 

Diahuebs madruga, parce cu el a me¬ 
nasa un persona cu tabata meti den 
traficacion di droga. Te awe nos no sa 
pakico el a menasa dicho persona. 


E mesun habitantenan aki a conta 
AWEMainta, cu e mesun agente policial 
aki, den pasado a ser suspendi dor di 
Mando Policial, of mihor dicho, a ser 
prohibi entrada na tur oficina di polis 
riba e isla. Esaki ta debi e.o. cu den 
pasado recien, el a menasa su casa cu 
su arma reglamentario. E caso aki a bai 
Landsrecherche, cu a traha un raport 
y a bai Ministerio Publico, sin nada a 
tuma lugar mas. Ta kende tin man riba 
cabez di e polis aki? Cu te awe no a haya 
castigo di loke el a haci. 

A bin resulta tambe, segun e habi¬ 
tantenan di Bushiri, cu e persona aki, 


a hay’e den un accidente cu auto di 
polis, unda lo a dal un auto y core bai. 
Pero den mesun rosea a ser bisa, cu 
nan a fake e accidente aki, pasobra tin 
hende a hay’e den un accion amoroso 
cu un agente policial femenino, kende 
t’e ainda ta traha, y ora cu nan a ser 
descubri, a bai bek e auto y a dal esaki 
riba un baranca. 

A informa e superiornan, pero nan 
tambe lo a traha un raport cu no ta 
cuadra. Atrobe por mira cu tin superior 
cu tin man riba cabez di e aspirante aki. 
Pakico? Awe e ta encarcela p’e menasa 
haci. Ban wak kico lo pasa. Hecho ta cu 
e lo no por bira polis mas. 

Accidente entre un 
y auto di famia na 

TABATA ayera mainta, cu 
polis a haya informacion cu 
tin un accidente serio a tuma 
lugar na altura di Mundo Nobo 
Supermarket na Santa Cruz, pa 
cual a pidi pa manda ambulance 
cu maximo urgencia. E prome 
informe ta, cu e auto cu tabata 
bai direccion di Urataca, a bai 
riba na su man robez, si a mira 
e motociclista tabata bini di e 
direccion contrario. E impacto 
tabata fuerte, hasta por papia di 
un choke frontal. E motociclista 
a haya tur sla y tabata di keha di 
masha dolor y mester a ser hiba 
pa Hospital pa mas tratamento 
medico. 




motociclista 
Santa Cruz 



Tin ambulance nobo, pero no tin material pa atende paciente 



TA masha bunita cu awor Aru- 
ba tin sigur 3 ambulance nobo, 
pero ayera na Malmok a keda 
constata cu no tin material 
bordo di ambulance pa yuda un 
persona cu a cai for di un trapi. 

Di acuerdo cu informacion 
recibi n’e sitio, semper den tur 
ambulance nan tin e.o. un neck- 
brace. Pero pa nan sorpresa, 
el a caba y ora cu a puntra na 
magazijn no tin tampoco. Esaki 
ta di lamenta y ta spera cu lo 
sa di equipa e ambulance cu 
suficiente material atrobe. Cu 
masha cautela a transporta e 
victima pa hospital. 

Huez ta sentencia Giovanny 
E. Heyliger na 4 ana y 6 luna 

di castigo 


AYERA Corte den Prome In- 
stancia a dicta sentencia den 
e caso di e homber Giovanny 
E. Heyliger, kende a wordo 
acusa dia 14 di october 2007, 
di intencional- y posiblemente 
premedita a haci un intento 
di kita bida di un persona dor 
di a hinke diferente biaha cu 
cuchiu den su bariga. 

Huez ta haya cu ta legal- y 
convincentemente proba cu 


el a haci su mes culpabel na 
intento di asesinato y ta un 
hecho castigabel. Huez a bisa 
cu no a sali na cla cu el a de- 
fende su mes, como cu e no a 
wordo ataca. 

Tampoco Huez ta haya cu ta 
trata di forsa mayor, como cu e 
por a contene su mes. Huez ta 
bisa cu teniendo e seriedad di 
e hecho, cu el a hinca e victima 
Campo 7 biaha den su bariga, 


unda cu tin organo vital, cu 
por wordo bora y cu e victima 
pora muri. 

Huez ta bisa hinca e homber 
7 biaha cu cuchiu, ta haci e 
chens pa muri mas grandi. Mi- 
rando cu no ta prome biaha, 
Heyliger ta haya su mes cu 
casonan similar di violencia, 
Huez ta haya cu 4 ana y 6 luna 
ta na su lugar, kitando e tempo 
cu el sinta caba den prison. 


Huez a tene cuenta cu el a 
drecha su bida y ta duna van 
Putten castigo condicional 


AYERA mainta e homber A.E. 
van Putten a presenta den 
Corte di Husticia, pa un hecho 
castigabel cu el a comete dia 
6 di november, hortando un 
pickup. 

SEGUN e procesverbal, polis 
a haya denuncia di sr. Prieto, 
cu el a para su pickup S-10 
banda di Valero den Lagoweg, 
entre 7’or di mainta pa 12’or, 
y ora cu el a bolbe desconoci 
a bai cu e auto. 

E denunciante ta bisa cu el a 
laga e auto sera na yabi, y no 
tabatin yabi den dje. 

El a duna keho di ladronisia 
1.45 di merdia y pa banda di 
2.15 polis ta topa e acusado 
van Putten cu e auto S-10 
para banda di un cas na Pie- 
dra Plat. 

Mirando cu tabatin denuncia 
di ladronisia di auto, nan a bai 
n’e auto y a haya van Putten 
hunto cu e senora L.O., tur 
dos a keda deteni. Den un paki 
sigaria, polis ta haya un pida 
piedra di cocaina, cu a keda 
confisca. Segun p.v., van Put¬ 
ten tabata asina tanto bou di 
influencia di alcohol, cu e no 
por a duna declaracion. 


Despues el a duna su declara¬ 
cion cu 12 or di merdia e 
tabata para banda di Palmita 
Snack na Pos Chikito y a mira 
e auto para cu yabi den dje y 
e motor sendi. E ta bisa cu el 
a keda observa e auto pa 35 
minut y ningun hende a bin 
n’e auto. E ta bisa den su de¬ 
claracion cu e tabatin mester 
di un auto p’e transporta ply- 
woodyabai cune. 

El a bisa cu na Piedra Plat e 
auto a para y a resulta cu e no 
tabatin gasolin. E hunto cu 
e dama, L.O. a pusha e auto 
kite for di caminda. Einan ta 
na unda polis a bin haye. 

Fiscal ta bisa den su rekisito- 
rio cu ta proba cu el a horta 
e pickup, pero no ta bisa cu 
den henter e pv, no ta para cu 
e yabi tabata falso. Y ningun 
testigo no a mira cu el a usa 
yabi pa habri e auto. 

Fiscal ta bisa cu polis no a 
punta di e asunto ei. Polis ta 
bisa van Putten cu ta proba cu 
el a usa e auto. Tambe Fiscal ta 
referi cu e tin un strafblad di 
7 pagina di e mesun hecho. El 
a keda deteni 6 di november 


y a keda den libertad dia 2 di 
december, kier men cu el a 
sinta caba 26 dia. 

Segun e ultimo caso cu van 
Putten a presenta dilanti 
Corte, el a haya 3 luna condi¬ 
cional na augustus, cu un 
prueba di dos ana, pero no a 
laga e tempo pasa. Fiscal ta 
pidi un castigo 3 luna sera 
kitando e 26 dianan cu e ta¬ 
bata sera caba. 

E acusado a bisa Huez cu el 
a drecha su bida despues cu 
el a sali for di prison, y awor 
ta trahando tur dia na Parke 
Arikok. E ta bisa cu el a stop 
di usa droga, y ta riba un bon 
caminda. Huez a bise cu mi¬ 
rando cu e tin un trabou fiho y 
a bisa cu el a stop di usa droga, 
Huez ta dune un last chens p’e 
sigui den bon caminda. 

Huez a bise: “Mi no ta manda- 
bo KIA, pero si bo haci cualkier 
cos den bo proeftijd, anto si lo 
mester cumpli cu e demanda 
di Fiscal”. 

Huez a duna 60 dia condicio¬ 
nal, cu un tempo di prueba di 
2 ana. 


Simularco ayera mainta 
na Savaneta 



AYERA mainta, autoridadnan di emergencia, esta Polis, Cuerpo 
di Bombero y Ambulance, pero tambe a invita pa participa n’esaki 
e.o. Search & Rescue, unda nan tur a participa na un simularco. 
E simularco e biaha aki tabata cu tabatin un explosion cu varios 
persona herida. Mester bisa, cu e tabata bon coordina, maske 
aki-aya tin erornan cometi, pero manera e comandante a duna 
nos di conoce, internamente lo discuti esaki pa evita e erornan 
aki si mester tin un accion asina.Ta di spera cu nunca lo tin un 
explosion manera nan a pretende di tabata ayera mainta di un 
di e tubonan di crudo. 

Local I 5 



Nicolas fCumana 


Problema entre 
turista a termina 
den maltrato 


POLIS di Noord ta bai diarazon 
madruga na un highrise hotel, 
pa un caso di maltrato. N’e 
hotel, nan ta papia cu e mucha 
homber Mericano di 22 ana, 
kende ta bisa polis cu e tabata 
na otro hotel, y tabata para 
ta papia cu un mucha muher 


hoben. Despues el a drenta 
den casino. Ora cu e tabata den 
casino, 5 guardia a rondon’e y 
a bai pafo cune. Na momento 
cu el a sali pafo, el a topa cu e 
tata di e mucha muher cu kende 
e tabata papia, y e tata a bise 
cu su yiu tin 13 ana. Despues 


a dale un mokete den su cara. 
Polis a mira cu e tabata falta 
dos djente, y tabatin un kap na 
su lip. Tambe e tabata keha na 
dolor na su cara. 

Polis a bise cu e por duna keho. 
E tata di e mucha muher mes no 
tabata n’e lugar mas. 



CELEBR ATING 20 YEARS 






















6 I Local 


Diabierna 22 di februari 2008 I AWEMainta 


Meverly Romano di SIAD a confirma cu 

Tin masha vehiculo cu no ta 
cumpli cu pago di nan belasting 

Situacion financiero a bira asina serio pa saca di tur hende? 


AYERA mainta, e Relacionista 
Publico di Servicio di Impuesto 
y Aduana, (SIAD) sra. Meverly 
Romano, cu cifra den su man 
a mustra cu tin masha number 
di vehiculonan cu no ta paga. Y 
ta surgi e pregunta, ta kico ta 
pasando? 

Pa loke t’e belasting pa auto 
(plachinan A) tin un cantidad 
di 18.893 sin a paga e prome 
kwartaal di 2008. Y asina mes 
por mira cu tin mas auto ta 
coriente riba nos camindanan 
cu number bieu ainda. Esaki ta 


representa 38% di e total di e 
plachinan A. 

Di dos categoria cu tambe ta 
halto, t’e V-wagennan (plachi 
V) y e motociclenan. E 2 cat- 
egorianan aki, segun Meverly 
Romano, ta 51% no tin nan 
prome kwartaal di 2008 paga 
ainda. Manera menciona, esaki 
tambe ta hopi alto, sigur mas 
di 50% di e vehiculonan cu tin 
registra. 

Despues ta sigui e categorianan 
di e tourbusnan (plachi di num¬ 
ber T), cu no ta hopi, pero esnan 


cu falta pa paga ta representa 
36%. Pa loke ta trata e truck- 
nan, cu tambe ta un categoria, 
cu no ta cumpliendo. Esaki t’e 
plachinan TR, unda por mira cu 
un total di 39 no a haci nan pago 
ainda p’e prome kwartaal. 

Pa loke t’e plachinan DT, un 
cantidad di 218 ainda no a paga 
e prome kwartaal. Kier men 
Aruba tin como 257 truck riba 
caminda, cu no a cumpli cu e 
prome kwartaal. 

Y ainda no por bisa, cuanto auto 



Jetici tacion ! 


Hunta di gerencia di Dr. Horacio Oduber Hospital 
kier a felicita AIB cu nan 20 aha di excistencia. 


Cu Dios duna 


AIB 


hopi 20 aha mas di exito. 



ta core sin un seguro, siendo 
cu e ta lei. Hopi t’esnan cu a 
probecha di e situacion cu a 
surgi den Gobierno mes, ora 
cu SIAD a participa cu nan no 
ta controla pago di seguro mas, 
y awor mester a cambia esaki, 
pero awor ta acepta e pago, y na 


ora di entrega di e plachi mester 
demostra cu tin seguro paga, 
prome di recibi e plachi. 

Hecho ta cu e situacion aki ta 
serio, cu ta confirma cu tin 
hopi vehiculo ta core riba nos 
camindanan, cu no a cumpli cu 
pago di belasting. 


Pushi a cruza su dilanti y a pone 
chofer kibra su auto riba pal’i luz 



AYERA tardi tabatin un acci- 
dente na Palm Beach, cu segun 
declaracion di e chofer, kende 
tabata keha di masha dolor ta 
declara, cu e mester a brake 
pa evita di mata un pushi cu e 
momento ei a cruza su dilanti. 
Dor di e brake, e auto a hala na 
banda y a bai dal den un pal’i 
luz. Ambulance a hiba e chofer 
Hospital pa mas tratamento. E 
pushi mes, lo ta morto spanta y 
no a sali pa nada mas. 

RBTT Bank ta felicita AIB Bank N.V. cu su di 20 aniversario! 

Hopi pabien! 


CORPORATE & COMMERCIAL BANKING 



BANK 


BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 



Hopi Felicitacion 

cu boso 20 ana di existencia 



CELEBRATING 20 YEARS 


Anti-socialnan ta bai cu 
2 mil florin y un cantidad 
di karchi di telefon 



MESTER tabata ayera den 
oranan di madruga, cu e ne¬ 
goshi, Roxdan a haya bishita 
di anti-socialnan, cu a kibra 
candal di e establecimento aki 
y a bai cu sigur un 2 mil florin 
pa placa larga y tambe cu tur 


e karchinan di celular. Fuera 
di esaki, a bai cu tur paki di 
sigaria. Claramente por mira cu 
ta un trabou di personanan cu 
ta busca placa pa sigui cumpra 
nan droga. Recherche tin e caso 
aki bou di investigacion 


W« iteed pe®ple with bods! 


Un supervisor pa 
mantenimiento di cas 


• Bo ta un jardinero cu experiencia? 

• Bo a yega top y bo kier un reto? 

• Bo ta organisa y no ta laga otro influenciabo? 

• Bo tin conosemento basico di computer? 

• Bo tin rijbewijs? 


AJA BO OPORTUNIDAD 

Solicita awor y join nos team dinamico! 


Pa mas informashon yama 
583-2650 ext. 229 of 238 


Fantastic 
Gardens 

dl AAA 

Caya Cuida Bo Cura 14, Bushiri. TeL: 297-533-2650 
w ww .fantast icga rd ensa ru ba x om 




Fantastic Gardens exlst to bring nature doser 
to you and to malte Aruba one Fantastic Garden. 

Specialmente pa e temporada di Cuaresma 
Subway ta lanza su campar a di “Seafood Season” 



“AUNKE cu pa casualidad tur 
dos sandwich ta forma parti di 
e favoritonan di nos clientenan 
toch ta obvio cu nos ta nota 
un interes extra den nos sand- 
wichnan di seafood den e tem¬ 
porada aki di cuaresma”, asina 
Giovanni Bermudez, gerente di 
Subway Aruba a duna di conoce 
durante e encuentro cu pren¬ 
sa teni na Subway Paradera. 

Na e ocasion aki Subway Aruba 
a presenta su promocion nobo 
titula “Seafood Season” na 
unda ta pone enfasis riba su 
sandwichnan di “Tuna” y esun 
di “Seafood & Crab”. 

Amantenan di un bon sandwich 
di cuminda di laman a cus- 
tuma caba cu e variacion den 
cual por scohe for di dje ora di 
come un “Tuna Sandwich” of 
un “Seafood & Crab Sandwich” 
na Subway. E pannan ta bini 
den un cantidad di sabor, man¬ 
era e “Italian” (pan Blanco), e 
Wheat (pan bruin), e “Italian 
Herb & Cheese”, e pan “Honey 
Oat” y sin lubida e “Parmesan 
Oregano”. 

Tambe Subway ta un di e poco 
restaurantnan di cuminda rapi¬ 
do cu ta duna su clientenan 
tanto opcion asina ora di pidi 
un combo. Claro cu ta haci mas 
enfasis tambe riba comemento 
saludabel, como tal e clientenan 
di Subway por scohe entre ra- 
senchi, yoghurt, y soppi, fuera 


di e tradicional chips y cookies. 
Pa bebida e cliente por scoge 
soft drink (tambe di dieet), 
awa, juice, iced tea, aloe drink 
of hasta lechi di 1% di vet. 

E bon noticia ta cu na Subway 
semper tur e posibel sabornan 
di producto por wordo sirbi den 
forma di un sandwich, wrap 
(Flower Tortilla of Spinach) of 
tambe salada. Pues, e cliente 
por pidi un sanwich di tuna, of 
den un wrap of tambe den un 
salada delicoso. 

E campana “Seafood Season” ta 
vigente den tur e 8 restaurant¬ 
nan di Subway na Aruba. Tanto 
na esun na Cura-Cabai, Sa- 
vaneta, Santa Cruz, Paradera, 
Playa-Linda Resort, Alhambra- 
Bazaar, Certified Mega Mali, 
como tambe na Subway situa 
den Renaissance Marketplace. 

E campana di “Seafood Season” 
ta keda vigente durante henter 
e temporada di cuaresma. “Nos 
a percura pa un stock extra 
grandi di nos productonan di 
laman, pasobra nos ta conciente 
di e demanda halto den e tem¬ 
porada aki, pero specialmente 
pasobra mas y mas hende na 
Aruba ta opta pa un cuminda 

saludabel.y den esey nos ta 

un di e poco opcionnan”, asina 
Giovanni Bermudez di Subway 
a termina bisando durante 
presentacion di nan campana 
“Seafood Season”. 




bank 

De Palm Tours 
celebrando 20 aha. 

AIB Bank ta felicita nos cliente De Palm Tours cu nan logro grandi. 
Nos ta sinti nos mes hopi orguyoso. 

Pabien cu boso 20 ana di existencia. 

Skiil on your side 

www.aib-bank.com 

Anochi Cultural dedica na Herencia di Sclavitud, 
un exito preparando p’e exposicion 


DIARAZON anochi personan- 
an di e mundo di arte y cultura 
a bini hunto, pa presenta pa un 
grupo di invitado un Anochi 
Cultural dedica na Herencia di 
Sclavitud. 

Invitadonan cu a yega na Museo 
Historico Arubano ta wordo 
ricibi cu musica di ISOCO y 
Sodo y Cuero. 

Ademas di e presentacion ariba 
menciona, a actua Mo Moham- 
made cu Baile Africano, 
Maestro di Ceremonia Alice van 
Romont a splica esnan presente 
kico tur loke cu a keda presenta 
e anochi aki ta refleha. 

Otro presentacionnan di e ano¬ 


chi aki tabata Ars Nova cu 
“SOLO”; Tabatin charla y decla- 
macion di Wim Rutgers y Joan 
Danies. Grupo Step by Step cu 
musica di Izaline Calister a pre¬ 
senta Mosa Nena y Buehi Fiel. 
E conocido Luc Alofs a presenta 
n’esnan presenbte e proyeeto 
di Herencia di Sclavitud cual 
ta un proyeeto di auspicial pa 
UNESCO. 

Na final tabatin un show di 
African Drums. E Anochi Cul¬ 
tural aki tabata e antesala di e 
exposicion grandi y historico 
titular “Herencia di Sclavitud” 
cual su apertura lo tuma lugar 
dia 29 di februari awor. 



Cable TV 




Cable ta informa 

cu pa conviniencia di nos clientenan 

nos oficina lo ta habri: 


Diasabra 16 y 23 di Februari 
di 9’or di mainta 
pa 1’or di merdia. 


Cable TV 


Pa mas informacion yama 583-0274 
of bishita www.cta.aw 



years 

Merca a derumba satelite 

di spionahe 


Vending Express 



DC PALM 

i s l o n d 





DE PALM island 




cu boso 20 ana ta 
entreteniendo ••Jig 
bishitante y local * 



Pabien 

DC PALM 

i s I a n d 

cu bo<so di 20 Aflive rcsario 

E misil cu a derumba e satélite 


E tabata bula na 130 miya di altura riba superficie terestre, 
segun Pentagono. 

Un misil dispara desde un barco a alcanza exitosamente un 
satelite di spionahe mericano cu tabata bula na un altura di 130 
miya riba superficie terestre den Pacifico, segun informacion di 
un funcionario di Departamento di Defensa. Mas detaye no a 
worde divulga. 

E lanzamaneto a tuma luga for di un barco di guera diaranson 
ultimo poco despues di 10’or y mei di anochi, ora local oriental 
di Merca. 

Dos funcionario a indica cu e lanzamento di e misil tabata exi¬ 
toso. Otro empleado, cu ta involucra den e proceso, a indica cu 
e’la alcansa e obhetivo, aunque detayenan di e resultado no a 
worde duna imediatamente. 

E meta di e mision aki, prome den su sorto pa Armada mericano, 
no tabata unicamente pa derumba e satelite, sino tambe pa 
destrui un tanki di combustibel cu 1.000 liber di un combustibel 
toxico cu yama hirdrazina. 

E cadena CNN, citando Pentagono, a bisa cu e satelite a worde 
derumba aunque no a worde informa si e misil a alcansa e tanki 
di combustibel. 

Autoridadnan mericano a bisa cu e combustibel lo por nifica 
un peliger potencial di salud pa humano si e cai den un zona 
pobla. 

Aunque e posibilidadnan pa esey pasa tabata chiquito, incluso 
si Pentagono lo a dicidi pa no derumba e satelite, a dicidi cu ta 
vale la pena pa toch purba elimina e posibilidad chiquito ey. 
Autoridadnan a indica cu lo por dura un dia of mas pa deter¬ 
mina cu seguridad si e combustibel toxico a worde elimina 
totalmente. 

Ahmadinejad ta tilda Israel di 
‘bestia salvahe’ y ‘microbio’ 



7 


polytechnisch 
ingenieursbureau ,, 


PABIENl 

ALOE 


TM 


SINCE 1890 


Masha Pabien! 


20 Ana haciendo sononan bira realidad 

CELEBRATING 20 YEARS 



Mahmoud Ahmadinejad, president i ra nf. 


PRESIDENT irani, Mahmud Ahmadinejad, diaranson a bolbe 
cai den un racha di insulto contra Israel, tildando e pais hudiu 
di “bestia salvahe” y “microbio preto”, mientras e Estado hebreo 
no ta stop di adverti contra e peligernan di un Iran nuclear. 

“E potencianan mundial a crea un microbio preto cu yama regi¬ 
men sionista y nan a lagé bai manera un bestia salvahe contra e 
nacionnan di e region”, Ahmadinejad a bisa den un discurso na 
Bandar Abas, cu a worde re-transmiti na television. 

E president ultra-conservador iram, elegi na 2005, tin custumber 
di haci declaracionnan provocativo contra Israel, di cual pais e’la 
predeci su eliminacion. 

Ahmadinejad tambe a acusa e potencianan mundial grandi di ta 
arma Israel cu miles di miyon di dolar pa crea un “wantomba” 
destina pa spanta e paisnan di e region. 


UTe de N©T Heed sissiesl 

Opportunidad pa Trabao 

Cliief Mechanic: 


• 3 ana di experiencia den posishon 
similar 

• Nivel di pensa of traha di MTS 

• Bon organisa 

• conosemento basico di computer 

• Rijbewijs ta necesario 



t asa awe mes v yena 

e formulario 

Pa mas informashon 
yama 

583-2650 ext.229 of 238 



Fantastic Gardens exlst to bring nature doser 
to you and to malie Aruba one Fantastic Garden. 

Cuba ta prepara pa eleccion 
historico di sustituto di 


CUBA ta prepara pa designa su proximo president diadomingo 
awo - casi sigur esey lo ta Raul Castro - despues di a conforma 
cu renuncia di e lider comunista historico, Fidel Castro, y ta 
wardando impacientenmente riba e cambionnan cu Gobierno 
lo ehecuta. 

E proclamacion di e Hefe di Estado y di Gobierno lo tuma luga 
durante instalacion di un Parlamento nobo, cinco dia despues 
cu Fidel Castro a anuncia su retiro di politica pa motibo di no ta 
den condicion fisico pa e trabao, manera e mes a splica den su 
mensahe publica den e corant Granma. 

Raul Castro, ministro di Forzanan Arma, di 76 ana, ta figura como 
e candidato favorito pa reemplasa su ruman, despues di tabata 
encarga cu e posicion ey for di 31 di juli 2006. 

E 614 diputadonan, mayoria di e partido di gobierno, Partido 
Comunista (PCC), a worde convoca pa diadomingo l’or di 
merdia ora local, y despues di apertura di e reunion nan lo 
reuni - tradicionalmente cu porta cera - pa scohe entre nan, e 
31 miembronan di Conseho di Estado (Ehecutivo), cu te awo 
tabata presidi pa Fidel. 

Un dia despues di worde elegi, e president nobo lo ricibi e sec- 
retario di Estado di Vaticano, Tarcisio Bertone, cu a yega Cuba 
diaranson anochi pa conmemora diez ana di e bishita di Papa 
Juan Pablo II. E president nobo lo asumi retonan monumental 
manera e transicion generacional di revolucion, saca economia di 
su debilidad, haci ahustenan politico y busca unidad y consenso 
den e era nobo post-Fidel Castro. 

E renuncia di Castro, despues di 49 ana na poder, lo causa un 
reorganizacion den e cupula gubernamental y militar, ya cu 
tambe e ta baha di su cargo di “Comandante en Hefe”. Segun 
Constitucion cubano, e president ta “Hefe Supremo” di Forzanan 
Arma. Den su mensahe, Fidel Castro a perfila un gobierno cole- 
gial pa sustitui esun unipersonal, cu dirigentenan veterano, y 
di un generacion un poco mas hoben y intermedio, den cual tin 
tambe e vicepresident Carlos Lage, di 56 ana. 

“Riba caya tin yen di rumor, cu si ta Raul, cu si ta Lage, cu si e 
medidanan ta pa mehora of preta cosnan un poco mas... Laga 
nos mira kico ta bai pasa. Mi ta pura pa diadomingo yega”, tabata 
declaracion di un empleado femenino di un restaurant chiquito 
den e zona residencial di Miramar, pariba di Havana. 

Pa basta luna caba, e cubanonan ta warda pa mira kico Raul lo 
haci, despues cu na juli e’la anuncia “cambio” y na december a 
fulmina contra e “exceso di prohibicion y limitacion”. 

E sustitucion di e fuerte liderazgo di Fidel Castro, e transito 
generacional y e reformanan pa worde adopta ta den linea cu un 
scenario sensibel y compleho, reflehå den e ultimo dos dianan 
pa e yamadanan pa “unidad” pa loque ta PCC. 

Te ainda, Fidel Castro ta mantene su puesto di prome secretario 
di Partido Comunista Cubano, loque ta duné un autoridad grandi 
riba e Estado y Gobierno, ademas di su legitimidad historico, pa 
loque analisis ta coincidi cu e lo sigui tin enorme influencia den 
e decisionnan cu mester worde tuma den e etapa crucial aki di 
transicion. 


Recibimento ta serca 
No busca Leu. 

“Manchito’s 

Pa tur bo articulo 
di Prome 
santa communion 



Mercancia nobo a yega, tanto pa mucha muhe y mucha homber! 



FERGUSONSTRAAT 71, ORANJESTAD, ARUBA 
TEL/FAX: (297) 582-2303 

Bush ta yega Liberia den ultimo etapa di su gira africano 


PRESIDENT di Merca, 
George W. Bush, ayera a yega 
Liberia pa cumpli cu e ultimo 
etapa di su gira den cinco na- 
cion africano. 

E gobernante a yega e Capital 


liberiano, Monrovia, despues 
di a bishita Benin, Tanzania, 
Ruanda y Ghana. 

Esaki ta e prome bishita oficial 
den trinta ana di un gober- 



Univei/ity of flrvbo 


Colloquium Doctum 2008 

Toelatingsexamen 

Kandidaten die zich hebben ingeschreven om deel te nemen aan het 
colloquium doctum voor toelating aan de Faculteit der Rechtsgeleerd- 
heid of aan de Financieel Economische Faculteit van de Universiteit van 
Aruba worden hierbij herinnerd dat de examens op de volgende data 
worden afgenomen: 

Faculteit der Rechtsgeleerdheid: 

Geschiedenis : Vrijdag, 7 maart (8:30 ■ i0:00) 

Engels : Vrijdag, 7 maart (10:30 - 12:00) 

Keuze uit Spaans, Economie, 

Wiskunde of Frans : Zaterdag, 8 maart (8:30 ■ i0:00) 


Nederlands 


:13 & 14 mei 


(14:00- 16:00) 

Voor het examen in het vak Nederlands dienen de kandidaten op beide dagen 
het schriftelijke examen af te leggen. Voor het mondeling examen zullen indi- 
viduele afspraken worden gemaakt! 

Financieel Economische Faculteit: 


Donderdag 6 maart (8:30 - 10:00) 
Vrijdag, 7 maart (8:30 - 10:00) 
Vrijdag, 7 maart (10:30 - 12:00) 
Zaterdag, 8 maart (8:30-i0:00) 


Management en Organisatie 
Economie 
Engels 
Wiskunde A 

Nederlands :13 & 14 mei (14:00 - 16 : 00 ) 

Voor het examen in het vak Nederlands dienen de kandidaten op beide dagen 
het schriftelijke examen af te leggen. Voor het mondeling examen zullen indi- 
viduele afspraken worden gemaakt! 


Locatie 


:Universiteit van Aruba 
Irausquinplein # 4 

(tegenover het postkantoor in Oranjestad) 


Informatie : Tel. 582 3901 
Email : info@ua.aw 



nante mericano. Liberia, e 
prome republica di Åfrica, 
a worde crea na 1847 riba 
iniciativa di Merca pa duna e 
antiguo esclavonan color scur 


un nacion. 

E agenda di e bishita di Bush 
na Liberia, cu ta dura ocho 
ora, ta inclui un reunion cu 
e president, Ellen Johnson- 


Sirleaf, y e lo revisa e tropanan 
liberiano cu a worde entrena 
pa Merca. Tambe ta inclui 
un dialogo cu profesornan di 
Universidad di Liberia. 

Segun canciyer frances 

FARC lo libera cuater rehen 



Luis Eladio Pérez, congresista secuestra 



Bernard Kouchner 


E grupo gueriyero colom- 
biano FARC proximamente lo 
libera cuater rehen, y no tres 
manera informa na prome 
instante, tabata declaracion 
di e canciyer francés, Bernard 
Kouchner, despues di a reuni 
cu e president venezolano, 
Hugo Chåvez. 

Na principio di februari, FARC 
a anuncia cu nan lo entrega 
Chåvez e ex congresistanan 
Luis Eladio Pérez, Orlando 
Beltrån y Gloria Polanco de 
Losada, pa motibo di nan es- 
tado di salud, na cual grupo 
tambe lo por worde agrega e 
ex congresista Jorge Eduardo 
Gechem. 

“Tambe nos a trata e libera- 
cion di e rehennan di FARC, cu 


lo tuma luga dentro di aigun 
dia, aigun siman. President 
Chåvez a bisa nos cu tin un 
di cuater rehen cu lo worde 
libera, y no tres so”, Kouchner 
a bisa despues di a papia cu e 
mandatario venezolano. 

Kouchner no a specifica ken lo 
ta e di cuater cu posibilidad di 
worde libera, aunque e’la bisa 
cu e ta un “parlamentario”. 
Prome cu diaranson ultimo, 
e caså di Gechem a bisa cu e 
politico lo por worde libera 
despues di seis aha den poder 


di e grupo gueriyero izquier- 
dista. 

Chåvez, a sigura recientemen- 
te cu ya e’la realiza e prome 
contacto cu e rebeldenan pa 
loque ta e otro entrega aki. 
Kouchner a destaca e im- 
portancia di e mandatario 
venezolano den e liberacion y 
a mustra speranza den “otro 
liberacion cu nos ta sperando 
fuertemente”, referiendo na e 
ex candidato presidencial co- 
lombiano Ingrid Betancourt, 
cu tambe tin nacionalidad 
frances. 


Dos avion a dal den otro riba 
Golfo di México 



DOS avion di guera di e tipo 
F-15 a dal den otro durante 
un ehercicio di entrenamento, 
riba Golfo di México, segun 
oficialnan di Forza Aerea 
mericano raporta. 

Forza Aerea, hunto cu otro 
equiponan di rescate, ademas 
di guardacosta, tabata recore 
e area, tratando di localisa e 
pilotonan. 

E accidente a tuma luga band’i 
3’or di atardi, ora local, na un 
distancia di 50 miya zuid di 
e base di Tyndall na Panama 
City, Florida. 

Pentagono a bisa cu nan no tin 


un raport oficial di e cantidad 
di persona den e avionnan y 
cu nan e momentonan ey nan 
tabata desapareci, aunque e 


avionnan ey tin unicamente 
un asiento pa pasahero, segun 
informacionnan di e candena 
CNN. 


Serbionan ta ataca embahada 
di Merca como protesta 


Pa independencia na Kosovo 



UN grupo di manifestante a 
causa un candela den emba¬ 
hada di Merca na Belgrado 
durante enfrentamentonan cu 
polis, despues cu un multitud 
a protesta contra independen¬ 
cia di Kosovo, un periodista a 
indica. 

Un grupo di manifestante a 
logra drenta den e seccion 
consular di e embahada, segun 
e mesun periodista. 

No tabata tin empleado den 
e embahada, segun e vocero 
di Departamento di Estado na 
Washington, Sean McCornack. 

Por lo menos diez vehiculo blinda di polis y varios decena di 
agente a yega na e luga pa plama e manifestantenan fo’i otro, 
usando gas lacrimogeno. 

Numeroso manifestante, den su mayoria fanaticonan di futbol 
violento, a worde deteni, mientras trucknan di bombero tabata 
yega na e luga. Otro incidentenan a tuma luga cerca di e emba¬ 
hada di Croacia y den un di e principal avenidanan di e Capital, 
plaza Slavia, caminda e manifestantenan a lanza fuego artificial 
y kibra vitrinanan. 

Tres polis a resulta herida den otro enfrentamentonan cu mani¬ 
festante. Dilanti embahada di Alemania, e cabina di e polisnan di 
vigilancia a worde cendi na candela pa manifestantenan. Dilanti 
embahada di Canada tabata tin un vehiculo na candela. 
Mayoria di e embahadanan ta ubica den e mesun sector di e 
Capital serbio, riba avenida Kniaz Milos, un di e principal arte- 
rianan di Belgrado. 

E incidentenan aki a tuma luga despues di un manifestacion 
dilanti Parlamento pa rechasa e independencia di Kosovo, den 
cual tabata tin mas di 150,000 persona. 

McCain ta nenga relacion inapropia 

cu mediador 


E precandidato presidencial McCain a nenga di tin un mediador (lobbyist) di Wash- 
republicano mericano John romance extra-marital cu un ington manera un articulo 




J ohn y Cindy McCain 


den New York Times a revela, 
y cu e’la califica di ta decep- 
cionante. 

Segun e corant, McCain y Vicki 
Iseman, un mediador di 40 
ana di edad, a nenga di tabata 
tin un relacion amoroso, pero 
e conseheronan di e senador 
a haci tur posibel pa limita e 
contactonan entre nan dos, 
preocupa pa su relacionnan 
no perhudica su imagen di 
defensor di moral durante 
e campana presidencial na 
2000 . 

“Mi ta hopi decepciona cu e 
articulo di New York Times, e 
cos aki no ta berdad”, McCain 
a bisa den un conferencia di 
prensa convoca lihe lihe na 
Toledo, Ohio, hunto cu su caså 
Cindy, den cual e’la refuta di 
tabata tin un aventura amo¬ 
roso ocho ana paså. 

Riba un pregunta directo si e 
tabata tin un relacion cu e me¬ 
diador Vicki Iseman, e senador 
pa Arizona a contesta “no” y a 
bisa cu nan tabata unicamente 
amigo cu a topa pa ultimo 
biaha “varios luna paså”. 
“Algo asina semper ta distrae 
y ta hopi decepcionante y mi 
ta spera cu nos por, haciendo 
loque nos ta haciendo, pone 
henter e situacion na orden”, 
McCain a bisa. 

“Nos ta spera di por resolve 
e situacion aki y lagé tras di 
lomba y sigui padilanti cu e 


campana. Mi ta sigur cu nos 
lo bai padilanti... y mi ta sigur 
cu nos lo haya e nominacion” 
presidencial republicano, e’la 
agrega. 

McCain tambe a nenga cu 
na aigun momento e’la yega 
di haci favor impropio na e 
companianan representa pa 
Iseman mientras e tabata 
presidi e comision di comercio 
di Senado, despues cu Times 
a publica un extenso articulo 
riba asuntonan ético durante 
su carera politico. 

“Na ningun momento mi a 
haci algo cu lo por a traiciona 
confianza publico”, e senador 
a bisa, mientras e ta cerca di 
haya e candidatura republi¬ 
cano pa e eleccionnan presi¬ 
dencial di november. 
“Cualquier observador lo tes- 
tigua e hecho cu mi a tuma e 
decisionnan ey baså riba loque 
mi a kere ta na e miho interes 
di e ciudadano mericano”, 
e’la bisa. 

Times a investiga e asunto aki 
pa varios luna y finalmente a 
publica - riba su website - e 
articulo riba e presunto afair 
amoroso di McCain, cu ta basa 
riba fuentenan no identifica. 

Singapore eligi pa organisa prome Youth Olympic Games na 2010 


COMITE Olimpico Internacional awe 
a anuncia cu Singapore lo organisa e 
prome Weganan Olimpico Hubenil na 
2010. E resultado a wordo anuncia pa 
Presidente di IOC, Jacques Rogge, na 
e Museo Olimpico na Lausanne. Singa¬ 
pore a gana Moscu den e ronda final cu 
53 voto pa 44 voto. E 105 Miembronan 
di IOC cu tabata tin derecho di voto a 
emiti nan voto pa medio di post durante 
e simannan cu a pasa. E envelopnan 
seya cu e nomber di e ciudad ganador 
a wordo entrega na Presidente di IOC 
durante e ceremonia di anuncio pa un 
notario independiente y certifica cu a 
supervisa henter e proceso pa garantiza 
confidencialidad. 

“Esaki ta un momento importante pa 
Movimento Olimpico”, Jacques Rogge 
a bisa e periodistanan presente na 
Lausanna. “Singapore a pone hunto un 


proyecto sumamente excitante. 

Pa ta sede di e prome Youth Olympic 
Games ta un responsabilidad grandi, 
y mi tin tur confianza den e equipo 
di Singapore. Mi no tin duda cu nan 
profesionalismo y entusiasmo lo ta in¬ 
strumental den preparacion exitoso di 
Weganan Olimpico Hubenil na 2010”, 
ela continua. 

“E Weganan Olimpico Hubenil ta e 
proyecto cu ta expresa e determinacion 
di IOC pa dirigi su mes na hendenan 
hoben. E Weganan aki lo no ta tocante 
competencia so. Nan lo ta e plataforma 
tambe atraves di cua hobennan lo 
siha tocante balornan Olimpico y e 
beneficionan di deporte, y lo comparti 
nan experiencia cu otro comunidadnan 
rond mundo. Nos ta anticipa di celebra 
hunto cu Singapore na 2010”, Rogge a 
agrega. 


Presidente di IOC a gradici Moscu pa 
su excelente esfuerzo y e calidad di su 
candidatura. 

E ta spera tambe cu e decepcion di awe 
lo no descurasha nan di presenta un 
candidatura atrobe den futuro. Rogge a 
reconoce tambe e otro shete ciudadnan 
candidato cu a tuma parti na e proceso 
di candidatura cu a cuminsa na augustus 
2007: Atenas (Grecia), Bangkok (Thai- 
landia), Debrecen (Hungria), Guate¬ 
mala City (Guatemala), Kuala lumpur 
(Malasia), Moscu (Federacion Ruso - 
finalista), Poznan (Polonia), Singapore 
(Singapore-finalista) yTorino (Italia). 
For di e 110 Miembro actual di IOC, 105 
tabata tin derecho di voto. 

Adicional na e Presidente di IOC, e mi¬ 
embronan di e paisnan di e ciudadnan 
finalista no a vota: sehores Smirnov, 
Tarpishev y Popov di e Federacion Ruso 


y sehor Ng di Singapore. 

Tocante e Weganan Olimpico Hubenil: 
E Weganan Olimpico Hubenil tin como 
meta pa trece hunto atletanan talentoso 
den e categoria di 14 pa 18 aha di edad di 
tur parti di mundo pa participa den com- 
petencianan di nivel halto, y lo conduci 
tambe, banda di e elemento deportivo 
di e evento, programanan educativo 
tocante balornan Olimpico, e beneficio 
di deporte pa un estilo di bida saludable, 
e balornan social cu deporte por ofrece 
y e peliger di doping y di entrena mucho 
hopi y/o inactividad. 

E prome edicion di e Youth Olympic 
games na Singapore lo trece hunto mas 
o menos 3.200 atleta y 800 oficial. E 
programa deportivo lo inclui tur deporte 
riba e programa di e Weganan Olimpico 
di 2012, pero cu un cantidad limita di 
disciplina y evento. 


Campeonato clasificatorio pa 
CARIFTA y CISC weekend aki 

E aha aki lo tin atrobe varios campeonato interesante riba cal- 
endario di Arubaanse Zwembond (AZB), pa cua e landadornan 
di nos pais por hasi un intento pa logra cumpli cu e temponan 
clasificatorio. E fin di siman cu ta dilanti porta AZB lo celebra 
e “Campeonato Clasificatorio pa CARIFTA y CISC 2008”. E 
competencia aki lo tuma lugar riba diabierna, 22 di februari 
cuminsando pa 7.00 PM, diasabra, 23 di februari cuminsando 
pa 6 or PM y diadomingo, 24 di februari pa 9.30 or di mainta. 
Tur sesion lo tuma lugar na Piscina Olimpico “Roly Bisslik” na 
Savaneta. E “Campeonato Clasificatorio pa CARIFTA y CISC 
2008” lo tin un importancia extra grandi, mirando cu Aruba lo 
ta sede e aha aki di e Campeonato CARIFTA na luna di maart, 
loke naturalmente ta hasi e interes di parti di e mundo di landa- 
mento pa por clasifica pa e evento mas grandi ainda. Mirando 
e meta di e competencia aki, caminda e landador ta en busca di 
mehora su tempo y di un clasificacion, y manera ta custumber 
pa aigun aha caba, no ta otorga premio durante e competencia 
aki, pero lo enfoca specificamente riba e prestacion di e landa- 
dornan.Manera ta custumber, AZB a invita tur su clubnan afilia 
pa inscribi nan landadornan y a ricibi ya caba e inscripcion- 
nan for di The Orcas, Aruba Dolphins y Stingray Swimming. 
E programa pa e “Campeonato Clasificatorio pa CARIFTA y 
CISC 2008” ta contene diferente “evento”, incluyendo tanto 
e distancianan cortico, como esnan mas largo. E programa pa 
e evento ta como lo siguiente: Ta pidi tur participante pa tene 
bon cuenta cu riba e dianan di competencia tin oportunidad pa 
“calenta” (warm up) un ora prome cu inicio di e competencia. 
Un recordatorio ta bai na mes momento pa tur “official”, pa 
nan presenta na piscina na tempo, pa e tradicional reunion di 
preparacion pa e competencia. AZB ta spera di por ricibi un 
publico grandi pa apoya nos hoben landadornan y ta desea 
tur participante na e “Campeonato Clasificatorio pa CARIFTA 
y CISC 2008” tur clase di exito. 


Ticket y camber pa 
weganan Olimpico 
di Beijing 2008 

cu menos di 175 dia faltando pa inicio di e patrocmadornan, Cartanaseguraalojamentopa 


Weganan Olimpico di Beijing 2008, awor ta e 
momento pa actua pa esnan cu ta en busca di 
ticketnan di entrada pa e eventonan deportivo y 
arreglonan di biahe pa China. 

Riba dia 8 di augustus 2008, e antorcha Olimpico 
lo yega Beijing despues di un biahe alrededor di 
mundo. E candela lo inaugura e Weganan di e 
di XXIX Olimpiada y lo kick off un oportunidad 
spectacular pa mira competencianan extraordi- 
nario den e ciudad excitante aki. 

Con pa hana ticketnan di entrada? Ticketnan di 
entrada ta obtenibel a traves di Cartan Tours, Inc, 
Agente Oficial pa e Weganan Olimpico di Beijing 
2008, apunta pa Comite Olimpico Arubano. 
Como partner di Cartan Tours nos tin Maduro 
Travel cu ta actua como Sub-Agente pa Aruba. 
Ticketnan di entrada ta wordo bendi pa medio di 
un loteria, y solamente dos loteria ta pendiente 
ainda. Uno ta programa pa maart, y e segundo 
lo ta na mei 2008. Na momento di participa na e 
loteria, ta recomenda pa registra pa e nivel mas 
halto cu bo ta dispuesto pa paga. E computer lo 
otorga ticketnan mas barata na momento cu e 
ticketnan di e prijs mas halto no ta disponible. 
Alojamento: Apesar cu mayoria hotel na Beijing 
a wordo reserva caba hopi tempo pasa pa Co¬ 
mite Organizador di e Weganan pa oficialnan y 


nan diferente paketenan di biahe. Cartan Tours 
ta ofrece un variedad di programanan di biahe 
bon disena, cuminsando na $2695 USD, cu ta 
inclui tur loke bo tin mester pa hasi bo experi¬ 
encia Olimpico uno inolvidable. E opcionnan di 
alojamento di Cartan Tours ta inclui opcionnan 
pa hotelnan di 3 strea, 4 strea y 5 strea na Beijing 
y tambe na Hong Kong. Tambe ta ofrece pro¬ 
gramanan adicional na Xian, Guilin, Shanghai, 
Yangtze River, y Tibet. 

Ciudadanonan di Aruba por hana informacion 
tocante ticketnan di entrada pa e Weganan 
Olimpico y programanan di biahe y por pasa 
busca un formulario di pedido pa ticketnan di 
entrada, bishitando e website di Cartan Tours 
www.cartanglobal.com of tumando contacto 
cu Maduro Travel na 528-2300 of bishitando 
e website www.madurotravelaruba.com. For 
further information about Cartan Tours, piease 
contact Lurdes Munoz at 1-310-546-9662, ext. 
123 or via email at lurdesm@cartan.com. For 
further information about Maduro Travel, piease 
contact Rufina Rasmijn at rrasmijn@selmaduro. 
com or the number listed above. Further infor¬ 
mation about Comite OlimpicoArubano can be 
obtained by calling 582-0031 or by visiting www. 
olympicaruba.com. 












AWEMcrinta I Diabiema 22 di Februari 2008 


Deporte I 17 


Resultado di careda di Mountain Bike organisa pa Xtreme Riders 


DIADOMINGO ultimo 17 di februari 2008, e programa di moun¬ 
tain bike a sigui cu excitante careda estrenando cu un ruta di 5.5 
kilometer cada vuelta. Aki coredonan di tur edad a bataya fuerte- 
mente pa titulo di mas rapido riba un circuito cu un combinacion 
di caminda facil y cu retonan tecnico. E dia a keda marca pa un 
careda di calidad halto, bon organisa y den un ambiente familiar 
sumanente positivo. Programa di Ciclismo MTB creciendo: AWB ta 
gradici, tur voluntario, y fanaticada cu a haci e dia uno sumamente 
exitoso. E competencia sano cu Mountain bike, cu e retonan cu nos 
paisahe di Aruba ta ofrece, ta ofrece particantenan un deporte sin 
igual pa loke ta oportunidad y excitacion. Un deporte cu ta test 
stamina, pero cu ta inclui velocidad, forsa y abilidad pa maniobra 
circuitonan tecnico y dificil, ta disponibel pa un y tur na Aruba. 
Varios club ta entrena regularmente y ta habri, extendiendo un 
invitacion na interesadonan, pa bin practica e deporte excileranto 
aki. Ademas di montainbike, AWB ta ofrece caredanan di road 
race y BMX. Deportistannan cu interes por tuma contacto hunto 
cu miembronan di cualkier team. Pa mas informacion por tuma 
contacto cu AWB via e-mail: arubawielerbond@gmail.com. 

Ganadornan hubenil di careda di Mountain Bike organisa pa Xtreme Riders 

DIADOMINGO ultimo 17 di februari 2008 e programa di 
mountain bike a continua na Barcadera unda AWB cu ayudo di e 
MTB team Xtreme riders a organisa un careda estrenando ariba 
un ruta nobo. 

E ruta di mucha tabata 1.2 kilometer di largura, cu amplio es- 
pacio pa fanaticada di ciclismo apoya nos futuro campeonnan. 

E competencia a ofrece bastante reto y paisahe bunita, pa tur 
coredo y hobennan a pasa un rato sumamente ameno cu amigo 
y familiarnan. 

Durante e careda aki, un total di 30 hoben a participa demostrando 
nan talento, staminay velocidad den e excitante deporte di ciclis¬ 
mo. Ciclismo den progreso: AWB ta gradici, tur voluntarionan, 
mayornan y fanaticada cu a haci e dia uno sumamente exitoso pa 
e categoria infantil y hubenil. 

Ciclismo ta ofrece hobennan oportunidad pa practica un deporte 
organisa cu nan por participa den diferente forma. Tin montain- 
bike, road race y BMX. 

Hobennan cu talento por practica hunto cu un team. 

Pa mas informacion por tuma contacto cu AWB via e-mail: ar- 
ubawielerbond@gmail.com. 

y All of us at 

vX MetaCorp 

and subsidiaries 
are sending 
our best wishes 
and congratulations 
for your 


20 

anniversary 


Johan Croes ta 
subi buelo rumbo 
pa Canada 

DIASABRA awor 23 di february ta viaha pa Canada nos campeon 
di Johan Croes. Aruba por ta orguyoso cu e logro grandi aki. Nos 
tur conose Johan un hoben dinamico cu hopi disciplina y amor pa 
su deporte. Johan a lanta den e deporte di combat si no ta karate 
ta mix martial arts si no ta kickboxing si no ta kickboxing ta boxeo. 
Naturalmente tur esnan para su tras kier a desea Johan exito den 
e pelea na canada esnan cu tin satelite por payper view e pelea nan 
cu lo tuma lugar dia 28 di february ariba fighting channel. 

Johan ta bin di un famia humilde y deportista, su ruman tur ta 
apoye su mucha muhe y tur su friends y fans nan ta admire. Johan 
ta orguyo di su famia, su tata ainda ta bai wak e train. Johan kier 
a gradici tur esnan cu a jude su famia, chick famia di su chick 
su sponsornan y tur esnan cu ta kere den dje. Tambe hardcore 
fitness gym kier a dune un bon viahe y alvez desea johan hopi 
exito y corda trese e premio pa nos. Despues nos lo tende mas di 
Johan. Si boso kier lesa mas di tko bai ariba www.tkomma.tv esun 
cu lo bringa cu Johan lo ta M. Fraser nan lo bringa pa e titulo di 
bantamweight cu ta 145 Ibs. 

Hopi exito johan cu dios bendiciona bo y cu bo por trese e pre¬ 
mio di mas grandi den mma pa aruba pa prome bez den historia 
y alavez ta desea cu hopi otro porta lo habri pasobra talento tin 
sigur sigur. 

KENDO Aruba rumbo 


pa torneo hubenil 


DIA 1 di maart e prestigioso FURUYA CUP tin su 
di 16 edicion na Amstelveen, Hulanda. E torneo 
aki ta reuni ekiponan hubenil for di Hulanda, 
Alemania, Belgica, Francia y otro paisnan eu- 
ropeo. Esaki ta e torneo hubenil internacional 
mas grandi di Mundo y ta prepara atletanan te 
cu 18 pa competi na un nivel superior. 

Den pasado, Aruba a gana basta premio den 
FURUYA CUP y e biaha aki un team di 5 hoben a 
train fuertemente pa saca cara di nos pais. Bou 
di coach y sensei Sergio Velåsquez y manager 
Marjan v/d Elst un ekipo di mucha homber entre 
13 y 18 ana lo defende e colornan di Aruba. Team 
Aruba ta consisti di Maggid Reåtegui, Sebastian 


Ho-Kang-You, Sam Lamboo, Bob Mulder y Pim 
Willems. Den e ultimo lunanan nan a pasa dor 
di un regimen pisa pa sigura cu Aruba por duna 
su miho actuacion posibel. 

Team Aruba lo participa den training na difer- 
ente dojo na Hulanda y participa den weganan 
di fogueo. Directiva di Kendo Aruba kier gradici 
di antemano tur mayor y miembro cu a yuda 
prepara nos competidornan. 

[Pa mas informacion, yama 5873974; diabierna 
22 di februari pa 20.15 e delegacion ta na Aero- 
puerto Reina Beatrix pa tuma despedida y pa 
saca potret. Prensa ta keda cordialmente invita 
pa asisti. 


Torneo Master s Aruba Juniors 2008 

Magic ta logra gana Lakers di cual ta 
logra pone tur team cu un gana y un perdi 

DIARANSON anochi a continua e Torneo cu Magic a hana suritmo di wega. Mientrastanto 
“Master’s Aruba Juniors 2008” unda cu Magic Dean Gumbsayega wega y Magic ta cambia nan 


y Lakers a topa otro. Magic ta bin di un derota 
contra Devils y Lakers a sorprende Knicks den 
nan prome encuentro. 

Magic no por a conta cu Kelvin Augustin, y a 
start e wega sin “El Morenito Dean”. Lakers, “e 
muchanan di Papi Mathilda”, a bin cu e pen- 
samento pa raspa Magic y asina keda invicto. 
Nan ta cuminsa e wega fuerte cu tironan di tres 
di Arjen Mathilda y bon defensa di Derwin Kemp 
pa saca un ventaha di 10 punto trempan den e 
wega. Magic ta logra corta e ventaha pa sera e 
quarter 18-11. 

E di dos quarter Magic ta bin tur cu tin pa corta 
e ventaha y ta logra esaki. Magic ta domina su 
board defensivo y tabata forma atakenan un 
tras di otro cu fastbreaknan di Freddy Rafini y 
hugadanan bunita di Ciro Scoop. 

E prome half ta bai aden 29-29 y tabata mustra 


tactica y ta baha e ritmo di wega. 

Nan ta saca un ventaha di 6 punto pero Lakers 
cu ta manda Jean Pierre Ortega y Incoe Martinus 
core, ta corta e 6 puntonan y ta bolbe tuma ven¬ 
taha di e wega. Pero Magic cu su “Tower” Luigi 
Bergen na cabes ta domina e boardnan y ta tuma 
e wega bou di nan dominio. 

Lakers ta hunga un bon wega pero na final can- 
sancio a hunga un rol y nan no por a hana nan 
ritmo di wega mas. Asina Magic ta gana cu score 
di56pa 48. 

Mihor anotadornan pa Magic ta Arnaldo Maduro 
cu 19 punto y Freddy Rafini cu 13. Pa Lakers 
tanto Derwin “Youth Xtreem” Kemp como Arjen 
Mathilda tabatin 11 punto. 

Diasabra awor ta sera e prome buelta unda cu pa 
3’or Devils lo enfrenta Lakers y pa 4:30 Magic lo 
topa e favoritonan di Knicks. 


Campeonato 
di Futbol 

Femenino AVB ta 
continua awenochi 

DIABIERNA 22 di Februari campeonato di futbol femenino ta 
continua na Centro Deportivo Frans Figaroa cu weganan den 
categoria juvenil y adulto. Den categoria juvenil tin e siguiente 
weganan programa: 6:40 PM SV The Rose vs SV Santa Fel, 
6:40 PM SV Savaneta Stars vs SV Britannia, 7:45 PM SV Bubali 
vs SV Brazil Jrsl y 7:45 PM SV SantaFe2 vs SV Brazil Jrs2. 

E weganan di e siman aki ta hopi importante pasobra nan por 
tin consequencia pa e standing den e differente categorianan. 
Den categoria Juvenil SV Savaneta Stars por por pasa pa prome 
lugar si nan logra un Victoria. Di otro banda SV britannia por 
enforza nan posicion y pone mas distancia entre nan y e otro 
equiponan. SV Bubali lo busca di tur forma pa logra subi na 
di cuarto lugar atrobe, mientras cu SV Brazil Jrsl lo bringa 
pa mantene nan posicion furrte na di tres lugar y tambe yega 
mas serca di SV Savaneta Stars. SV Santa Fel y SV The Rose 
lo purba haya punto pa subi riba tabla di posicion y SV Santa 
Fe2 lo defende su di cuarto lugar contra di SV Brazil Jrs2 cu ta 
en busca di nan prome puntonan pa e campeonato aki. 

Den categoria adulto pa 8:45 PM SV Savaneta Stars ta enfrenta 
SV RCA y SV Britannia ta enfrenta SV The Rose. Cu un Victoria 
tanto SV Savaneta Stars (Pos. Nr. 2, 8pto) como SV RCA (Pos. 
Nr.l, 8pto) por pasa fuertemente pa prome lugar riba tabla di 
posicion. Y mirando e standing actual e ganador di e partido 
aki por ta e proximo campeon den categoria Femenino Adulto. 
E wega entre SV Britannia y SV The Rose tambe lo ta hopi 
interesante mirando cu SV Britannia cu ta na di ultimo lugar 
mester di punto pa keda den careda pa e prome 3 puestonan. 
Di otro banda SV The Rose ta na di tres lugar y mester gana 
si nan kier keda aspira na e titulo maximo. Nos por spera bon 
futbol e diabierna aki. 

Diadomingo 24 di Februari lo tin weganan categoria infantil. 
Pa 9:30’or di mainta na parke Jaburibari SV The Rosel lo 
enfrenta SV Britannial y despues SV Britannia2 ta topa SV 
The Rose2. Un invitacion cordial ta bai pa tur fanatico pa bin 
apoya nan club riba diabierna y diadomingo. Tambe publico en 
general ta invita pa bin goza di e weganan di futbol femenino. 
Bar y cushina lo ta bon surti manera semper. 


Resultado di prome round di campeonato 


AYERA anochi a tuma lugar e promer 
rond di kampionato di dam pa anja 
2008. Un total di 14 hungador a inscirbi 
pa e torneo aki.Den nan tin 3 hoben. 
Dos di nan (Annelaine Jacobs y José 
Antoine Bastien), ta participando pa 
promer biaha na un kampionato di 
Aruba. E tercer hoben Albert Arends a 
jega di participa kaba. Tambe nos tin 
3 otro debutante na nos club. Chester 
Berkel cu ya ta hungando aigun tempo 
den nos club, pero awor ta participa pa 
promer biaha na nos kampionato, Chu- 
cho Croes y nos tin un hungador tambe 


di Corsow Clifton Agatha cu pa trabow 
ta na Aruba pa largo tempo. Nos ta jama 
bon bini na tur nos debutantenan y nos 
ta spera cu e competencia e anja aki cu 
nan participacion bira mas interesante. 
Resultadonan: 

Promer wega cu a kaba ta e encuen¬ 
tro entre Delbert Alexander y Chester 
Berkel. Alexander a gana e wega aki 
basta facil. Despues José Bastien a gana 
di nos hoben debutante Annelaine 
Jacobs. Veterano Joseph Deschamps 
a gana di debutante Chucho Croes. E 
wega entre Rolin Croes y Ireno Nicolaas 


tawata bay pareeuw. Pero den final Ireno 
a gana Rolin. 

Interesante tawata tambe e encuentro 
entre nos hoben Albert Arends y Clifton 
Agatha di Corsow. Clifton tawata parce 
di tin e mihor wega. Pero den final e la 
haci un miscalculashon y Albert a tabla 
e wega. 

E wega cu a dura mas ta e encuentro 
entre Octavio Croes y Cesar Marquez. 
Cesar den un combinashon a equiboca 
su mes y a perde un ficha. Esaki tawata 
bastante pa Octavio gana e partida. 

E hoben José Antoine Bastien no por 


di dam 2008 

a hunga su promer wega contra Henri 
Knepa pavia di kebrante di salud. Otro 
siman tin e siguiente weganan gesched- 
uled. José Antoine Bastien contra Cesar 
Marquez, Ireno Nicolaas contra Oc¬ 
tavio Croes, Chester Berkel contra Rolin 
Croes, Annelaine Jacobs contra Delbert 
Alexander, Chucho Croes contra José 
Bastien, Clifton Agatha contra Joseph 
Deschamps y Henri Knepa contra Albert 
Arends. E weganan ta wordo hunga di- 
aranson awor dia 27 di Februari den nos 
clubgebouw na Nieuwstraat 11 pa 08:00 
di anochi exacto. 

Damanan ta surpasa tur expectativa 
den careda di Mountain Bike 


DURANTE e careda organisa pa AWB cu ayudo 
di Xtreme Riders, diadomingo ultimo 17 di 
februari 2008, e programa di mountain bike a 
conoce excitante resultado cu a surpasa tur ex¬ 
pectativa. Estrenando un ruta di 22 kilometer, 
y cu un combinacion di caminda facil y tambe 
cu retonan tecnico, e categoria di dama a presta 
varios sorpresa positivo. Durante e careda aki, un 
cantidad record di dama hoben y activo a dem- 
ostra e potencial deportivo femenino di nos isla. 
Ganadornan: E categoria di dama a conoce fuerte 
bataya y na final di e competencia ta unicamente 
3 por a subi e podium di Victoria. E ganadornan 
e biaha aki tabata: 

Na di tres luga Shariska Dirksz, na di dos luga 
Angela Lesire y na prome luga Josmary Geer- 
man. Un aplauso bon mereci a acompana e gana¬ 
dornan di e careda, mientras cu na felicitacion 
por a sinti e reto pa e proximo caredanan caba. 


Awor si tin cos, unda e competencia ta birando 
cada careda mas fuerte den e categoria di dama. 
Ciclismo femenino avansando: AWB ta gradici, 
tur voluntarionan, y fanaticada cu a haci e dia 
uno sumamente exitoso pa e categoria dama. 
Ciclismo ta un deporte cu ta ofrece hende muher 
un deporte sano, dinamico y e aspecto social cu 
ta sumamente adecuado pa damanan deportivo. 
Ehercisio den gymnasio of spinning no ta ofrece 
e variedad di paisahe y reto diferente na hende 
muher. Subi bicicleta den grupo y experiencia 
e paisahe Arubiano riba bicicleta. Ciclismo ta 
ofrece damanan activo y dinamico e oportunidad 
pa practica un deporte organisa cu nan por par- 
ticipa den diferente forma. Tin montainbike, road 
race y BMX. Damanan cu talento por practica 
hunto cu un team. Pa mas informacion por tuma 
contacto cu AWB via e-mail: arubawielerbond@ 
gmail.com. 

Dr. Leo M. Klinkers 


Beleid en draagvlak voor 
duurzame verandering 


CON bo por stimula partici- 
pacion di un sociedad na mo¬ 
mento di crea un vision pa bo 
pais? Dicon ta importante pa 
consulta cu e diferente actor- 
nan importante na momento di 
desaroya un manejo? Pakiko ta 
importante pa estudionan cien- 


tifico keda realisa, prome cu un 
manejo keda ehecuta? Kiko ta 
significa cambionan sostenibel 
“duurzame veranderingen”? 
Con bo ta jega na escoge direc- 
cion di manejo? 

Tur e preguntanan ariba men- 
ciona lo keda discuti durante un 


interesante lectura, dialuna 25 
di februari den Cas di Cultura 
(sala chiquito) pa 7:30 di ano- 
chi organisa dor di Fundacion 
Formacion Politico Digna Lacle 
Hererra. 

Presentador principal riba e 
anochi aki lo ta Dr. Leo M. 
Klinkers cu lo elabora riba e 
importancia pa crea sosten den 
sociedad na momento di crea 
manejo. Dr. Klinkers ta bon 
conoci pa diferente literatura 
publica riba topico di manejo 
di un pais. Vakvereisten voor 
politiek en Beleid, Beleid begint 
bij de samenleving ta aigun 
di e literature presenta pa Dr. 
Klinkers. Dr. Klinkers ta conta 
cu un curriculum extenso como 
consehero di diferente comi- 
cionnan institui, y su organisa- 
cion a y ta participa na diferente 
projectonan rond di mundo e.o. 
na Hulanda, Belgica, Thailand, 
Indonesia, Portugal ySuriname. 
E importancia di estudionan pa 
carga un manejo tambe lo keda 
discuti. 

E lectura ariba menciona ta cai 
bai bao di un conjunto di lectur- 
nanan y curso cu e Fundacion 
Digna Lacle Hererra lo ta organ- 
isando a base di estudionan cu 
ta ser realisa na e momentonan 
aki dor di e Fundacion Estudio¬ 
nan Social Cristian Aruba (FES- 
CA). E diferente publicacionan 
di estudionan di FESCA lo bira 
base pa un serie di cursonan y 
lectura durante 2008. 


Un bes mas e Fundacion For¬ 
macion Politico Digna Lacle 
Hererra kier a extende un cor- 
dial invitacion na henter Aruba, 
na tur persona cu tin interes 
riba e topiconan cu lo keda 
discuti durante e lectura pa tei 
presente Dialuna 25 di Februari 
na Cas di Cultura (kleine zaal) 
cuminsando 19:30. Entrada pa 
e evento ta gratis. 

E organisadornan kier enfatisa 
cu cualkier sea bo opinion po¬ 
litico bo ta keda cordialmente 
invita pa participa na e lectura 
aki. 



E no ta un secreto cu na Merca tur 
cos ta mas barata cu na Aruba 

b i 

Aunke nos no po trece awa y coriente 
M hopi, pero hopi otro cos si! 


^tuma contacto cu nos 
^ awe mes, bishita 
m nos online of djis 
v manda nos un email 
y nos ta cla pa servibo 


! I1A-J111 i 


MERCA 

8219NW 191 LN 
Miami, FL 33015 
(786) 281-2408 


^unranngiimr aruba 

Margrietstraat 3 
(297) 749-7669 

www.your-connexion.com 

orders@your-connexion.com 

Aruba Radio Control Club cu su programa pa 2008 



UN biaha mas e avionnan re- 
mote control ta bay cuminsa cu 
nan promer actividad pa 2008 
cu tin riba nan programa y por 
spera espectaculo di e avionnan 
aki sigur.Promer cu esaki ARCC 
kier a recorda tur su miembro- 
nan cu nan lo tin nan reunion 
general anual diasabra 1 di 
maart 2008 pa 7:30 di anochi. 
Manera ya ta conoci cu e avi¬ 
onnan aki semper a sa di atrae 
un publico grandi ora di nan 


actividadnan y segun nos a 
compronde cu esaki lo bira dia 
18 di maart, dia di Himno y 
Bandera, riba nan pista na final 
di Golfweg San Nicolaas. 

E dia aki lo bay tin competencia 
di Fun-Fly cu ta uno cu ta hala 
masha atencion di mirones, 
tambe lo bay tin show di Jet, 
demostracion di avionnan 
bulando pattern, y tambe pa 
promer biaha lo bay tin un com¬ 
petencia di avionnan "scale". 


Segun informacion cu nos a 
haya lo tin diferente miem- 
bronan nobo y cu e cantidad 
di avionnan "scale" ta birando 
suficiente cu por organisa dicho 
competencia. 

Esaki tambe ta algo bunita pa 
mira momento cu e avionnan 
aki lanta vuelo, ta manera 
avionnan di berdad den min- 
iatura. Esakinan ta avionnan 
cu originalmente ta traha for 
di esunnan di berdad caminda 




por mira diferente typo manera 
avionnan comercial, avionnan 
di guerra, avionnan priva etc. 
Asina cu nos tin mas infor¬ 


macion di e actividad aki, nos 
lo trece mas detaye di e com¬ 
petencia di avionnan remote 
control. 


Kico ta un ser humano? 


Tayer di Entrenamento 
di Solar Water Heating 


UN Tayer unico di Entrena¬ 
mento pa Solar Water Heating 
lo tuma luga diamars, 11 di 
maart 2008, na Aruba Marriott 
Resort, di 8'or di mainta pa 5'or 
di atardi, incluyendo lunch. 

E agenda druk di e tayer, san- 
ciona pa Aruba Hotel & Tourism 
Association, ta inclui varios 
topico, entre nan, Fundamen- 
talnan di Energia Solar y Radia- 
cion y Orientacion Solar. Tambe 
cubri pa e tayer ta Balornan 
Averahe, Variacion Diario y se¬ 
gun Temporada, Orientacion di 
Colectante, Aplicacionnan So¬ 
lar Termal, Sistemanan Solar pa 
Keintamento di Awa Domestico, 


Sistemanan di e asina yama In¬ 
tegral Collector Storage (ICS), 
Sistemanan di Thermosiphon, 
Differential Controlled Active 
Direct System, Photovoltaic 
(PV) Controlled Active Direct 
System, Componentenan di 
Sistema, Colectante, Seleccion 
di Sitio, Montura di Colectante, 
Loading di Biento, Preparacion 
di Sitio, Inspeccion di Sistema y 
Certificacion di Colectante. 

E presentacion lo wordo duna 
pa Florida Solar Energy Center 
y e ta organiza specificamente 
pa administracion di hotelnan, 
empleadonan di facilidad, ofi- 
cialnan gubernamental, oficial- 


nan di codigo y architectonan. 
E meta di e tayer ta pa provee e 
principionan basico di energia 
solar, descripcionnan di sistem¬ 
anan di solar water heating cu 
ta ser usa den Caribe, y un bistå 
general di e proceduranan cu 
ta recomenda pa e instalacion 
sigur y eficiente di sistemanan 
di solar water heating. 
Presentador Patrick Robinson, 
ta un Instructor di FSEC di Co- 
coa, Florida 

Pa mas informacion y pa reg- 
istra yama AHATA, na telefon 
582 2607; of manda un fax na 
582 4202. Registra tempran ya 
cu espacio ta limita. 


ALGUN ana pasa, cu e meta 
pa trese mas structura den mi 
pensamentonan encuanto e ser 
humano, mi a hunga cu e idea 
di scirbi un articulo di cuater 
pa cinco pagina, cubriendo e 
pregunta: con hende ta hinca 
den otro; con su structura ta? 
Akinan mi no ta papiando di 
su parti fisico; esaki den curso 
di hopi siglo a ser cubri am- 
pliamente caba den miles di 
buki - mas tanto di medicina. 
Mi no tin asina tanto interes pa 
e parti aki. No, mi ta papiando 
di su aspecto spiritual. Pero 
hopi liher mi a ripara cu tambe 
e aspecto aki ta increiblemente 
complica; e asunto ta bira peor 
ainda ora bo mira cu e opinion- 
nan di e diferente autornan por 
diferencia di otro manera nochi 


cu dia! Ta na unda bo tin cu 
cuminsa e ora? 

Sinembargo e asunto no a sali 
completamente for di mi mente 
- e ta keda hala mi atencion. Ki¬ 
sas un dia toch mi por acumula 
bastante curashi pa coy cinco 

blachi blanco.y cuminsa 

scirbi. Pero mi no t’asina leu 
ainda. Loke si mi por haci ta, 
trese bao bo atencion e difer¬ 
ente centronan di energia cu, 
sin cu nos ta conciente di esaki, 
ta co-determina loke nos ta haci 
of keda sin haci. Pues, no lubida 
di sintonisa diadomingo awor 
(23/2) pa 11.15 di mainta e pro¬ 
grama ‘E Buki ta Papia’ cu Adi 
Rasmijn, na Mega 88.1, pa haya 
sa mas encuanto e ‘Chakranan’ 
y haya sa con pa haci miho uso 
di nan! 

Dia Publico na Cas di Cultura 


CAS di Cultura ta organisa 
un actvidad festivo dia 18 di 
maart, nos dia di Himno y Ban¬ 
dera, den forma di fundraising 
pa asina logra fondo pa cubri 
varios gasto pa mantencion 
di su edificio y pa sigi organ¬ 
isa actividad cultural educa- 
tivo pa Aruba su comunidad. 

Riba e “Dia Publico” aki pueblo 
henter ta keda cordialmente in- 
vita pa bin pasa un rato ameno 
den famia y cu e oportunidad pa 
bai cas cu varios articulo leuk. 

Competencia y benta di bolo 
dorna 

Tur ama di cas, profesional y 


trahado di bolo por presenta 
un bolo traditional of moderno, 
dorna cu creatividad y fantasia 
celebrativo cu e tema di e 50 
aniversario di CdC. E publico 
bishitante lo vota segun nan 
pensamento pa e bolo mas cre- 
ativo dorna y e ganador lo ricibi 
500,= florin como premio. 
Pasa libremente inscribi na CdC 
prome cu dia 10 di Maart 2008 y 
hasi nos evento mas grandi. 

Rondleiding 

Durante dia cuminsando for 
12:00 pm lo tin diferente paseo 
pa e publico bishitante unda 
por sera conoci cu e edificio 
completo di CdC. 


Subasta cu premio atractivo 
Pa termina e dia aki CdC lo tin 
un subasta pa 5.00pm, yena cu 
articulo atractivo y e persona 
cu un bit mas halto lo bai cu e 
articulo. 

Diferente articulonan pa e sub¬ 
asta ta lo sigiente: 

Obranan di arte y articulonan 
di artistanan y personajenan 
conoci di nos comunidad. 

Un cita cu Edjean Semeleer 
Weekendstay na Marriott Re¬ 
sort & Stellaris Casino 
Un pasashi pa Curagao 
Diferente boattrip for two cu 
Tattoo, Jolly Pirate y Palm 
Tours. 

Lunch y paseo for two na Os- 



Caribbean Mercantile Bank N.V. 
ta felicita AIB bank cu nan 20 Aniversario 


CMB 


CARIBBEAN MERCANTILE BANK N.V. 


www.cmbnv.com 



trich Farm 

Un sunchi y potret cu Miss 
Aruba y Reina Grandi di Aruba 
su Carnaval 

GSM Pre-Paid Telefoon Cellular 
di SETAR N.V. 

2 entrada pa golf na Tierra del 
Sol 

Premio di Fantastic Gardens 
Un spa treatment na Vita Novus 
Spa 


YMUCHO MAS! 

Por ultimo CdC ta invita pueblo 
henter pa bin aporta na nos ac¬ 
tividad y alavez duna un man na 
logra nos meta. Nos hubentud, 
bo yui of bo mes lo por disfruta 
di e resultado despues den fu¬ 
turo. Pa mas informacion por 
jama libremente na 582-1010 
of bishita nos website www. 
casdicultura.com. 

Pigicel 


Digicel Friends & Family pa clientenan Prepaid: 

Hanja awor 15% descuento riba tur yamada pa bo familiarnan y amigonan favorito! 


Selecta 3 number local* y 1 number international** 
anto hanja 15% riba e yamadanan ki na tur momento! 

• Primi *147# pa activa e servicio 

• Despues *147* 297 number di familiar of amigo favorito *1# 

• Ripiti esaki 3 biaha 


Ofertanan atractivo cu e Red Mas Grandi y Mihor. 


*Solamente Digi-Digi. 

**Number international por ta: Merca, Hulanda, Venezuela of Colombia, 
Pa mas informacion yama 522-2222 of 145 for di bo celular. 

www.digicelaruba.com 

30 ana di Centro di Bario Playa Pabao 

Pa: Dennis Burke 



AWE ta exactamente 30 ana 
pasa cu Centro di Bario di Playa 
Pabao a wordo funda. Un centro 
cu e ultimo 30 ana a demonsta 
su derecho di existencia. 

Ta mas cu logico, pa na e mo- 
mentonan aki nos recorda Sr. 
Watty Vos + , kende a tuma e 
initiativa di a forma e prome 
directiva y a funda nos fun- 
dacion. Mi mes a wordo eligi 
como comisario durante e di 
dos reunion. Durante e reunion 
ei tambe sra. Gisela Croes- 
Schotborg+ y sr Tolin Chirino 
a wordo acepta pa forma parti 
di e directiva. 

Reunionnan tabata tuma lugar 
na oficina di Osticeba na Da- 
kota y tin biaha tabata termina 
después di l’or di madruga. 
Danki na sr. Edgar Boekhoudt, 
cabesante di Sint Franciscus 
College, nos por a bai haci uzo 
di un klas pa reuni y tambe 
pa organisa nos actividadnan. 
Sint Franciscus College a bira 
nos centro. Aki a lanta difer- 
ente comision e.o. comision: di 
hubentud, di damas, di deporte, 
di infomacion y di revista cu a 
percura pa nos promer revista 
mira lus. Cu varios comision 
tabata lanta manera padestul e 
tempo ei, no solamente tabata 
nificia e trabou duro di e direc¬ 
tiva, pero e necesidad di e bario 


pa actividad riba tereno social, 
cultural, deportivoy educativo. 
Pues, e trabou di pionero a bai 
relativamente facil, danki na e 
habitantenan di Playa Pabao 
mes. Unda nos a pidi ayudo nos 
tabata haya. 

E actividanan di e tempo ei ta¬ 
bata anochi di cine, seso-sport, 
torneo di futbol, diferente char- 
la, paseo cu nos grandinan, 
celebracion di dia di mama y 
hopi mas. 

Cu awe nos ta celebra 30 ana 
tambe ta danki na diferente di¬ 
rectiva cu den ora liber a traha 
na bienestar di nan bario. Mi no 
kier cuminsa menciona nomber, 
pasobra mi sa cu lo mi lubida 
aigun. Si mi kier gradici tur mi- 
embro y exmiembro di directiva 
y di e diferente comision pa e 
trabou cu nan a haci pa nos cen¬ 
tro. Trabou cu como boluntario 
bo no ta warda riba un danki, 
pero cu bo ta haciele cu amor 
pa bo bario. Ademas mi mester 
menciona e otro instancianan, 
cu a duna aporte grandi na nos 
centro esta Gobierno(nan), 
CEDE-ARUBA, ATHA, UNOCA, 
Lotto pa Deporte y Aruba Way 
Foundation. 

Pues mi ta considera e trabou 
cu a wordu despleha durante e 
ultimo 30 ahanan hopi valioso 
pa nos bario. Tur hende cu na 


un of otro forma a yuda, por ta 
orguyoso di esaki. Un biaha mas 
masha danki. 

Y awor kico mas? Durante 
ultimo aha tabatin diferente 
cambio na nos centro. A crea 
hopi facilidad y a organisa hopi 
actividad. Ta deseo di e direc¬ 
tiva actual, pa mas habitante 
haci uzo di nos centro. Na bo 
centro bo no mester warda riba 
iniciativa di directiva. Abo mes 
por bin cu propio iniciativa y 
nos lo duna e aporte y espacio 


pa aporta na bo bario. 

Nos ta falta aigun comision no 
solamente pa facilita e tarea di 
directiva, sino tambe pa bin cu 
iniciativa nobo. Comision di 
hubentud, comision di deporte 
y comision pa duna informacion 
ta aigun cu mi lo a desea di por 
lanta. Solamente nos comision 
di e 60+ ta actualmente activo 
y ta haciendo un trabou sub¬ 
lime. Tur cos ta bayendo den 
bon direccion y dentro di poco 
lo cuminsa cu e renovacion y 


expancion di nos centro. 

Mi ta termina felicitando e 
bario di pabou cu e 30 aha di 
logro y lo mi topa boso na nos 
actividadnan di celebracion cu 
lo tuma lugar e aha aki. 

Playa Pabao pabien y ban sigui 
traha na bienestar di nos bario. 
Nos tei pa facilita bo. 

Y manera himno di Centro di 
bario Playa Pabao ta bisa: 

E amor di su hendenan, nan 
comprension y dedicacion ta e 
forza di Playa Pabao. 


Pa un dia so 

20 % riba compra cash y 
15% riba compra na credit 

TEXAS ta celebra 7 ana na edificio di Cumana 


TEMPO ta bula y ya ta 7 aha 
cu a corta cinta y asina inau- 
gura un era nobo pa e famia di 
Texas na e edificio nobo situa 
na Cumana. Un sono cu despues 
di hopi aha a bira realidad pa 
famia Croes cu e meta pa hasi 
di tur cas un dushi hogar. Pa 
e celebrashon aki un vez mas 
Texas a pensa riba e cartera di 
un y tur y pa un dia so lo ofrece 
riba tur compra en efectivo 
20% di descuento. Y pa nos fiel 


clientela cu ta desea di drecha 
nan cas y paga poco poco tambe 
por y pa nan tin e oferta di 15% 
di descuento. 

Texas ta conoci pa su surtido 
grandi den muebles pa grandi 
y chikito. Y no por laga afor e 
espacio grandi cu ta ofrece tur 
cliente pa staciona nan auto. 

E gran famia di Texas kier a in- 
vita henter pueblo di Aruba pa 
pasa y celebra conhuntamente 
e dia especial aki yena cu des¬ 


cuento cual lo ta pa un dia so. 
Y corda semper na Texas un y 
tur ta hasi di nan cas un dushi 
hogar. 


AVEMainta 

^comjcéi<Bho 

Nos e-mail: 

noticia@awemainta.com 

Tel: 583-1400 
Fax: 583-1444 


Edric Croes a gradua 
na Erasmus Universiteit 



RECIENTEMENTE Edric 
Croes a gradua na Erasmus Uni¬ 
versiteit Rotterdam como Bach¬ 
elor of Arts den Maatschappij 
Geschiedenis richting “Niet- 
Westerse Geschiedenis”. 

E ta haya felicitacion di su tata 
Ovi su mama Vera su ruman 


Glenn y tur su demas famia y 
friends. Nan tur ta desee hopi 
exito den su futuro carera. 
Edric ta un ex-alumno di La 
Salle College y Colegio Aruba- 
no. Edric lo bolbe Aruba pronto 
y ta spera di por haya empleo 
den direccion di su estudio. 

Den felis 
memoria di 
Sr. Oscar 
Wernet 

OSCAR tabata hunto cu nos 
organizacion for di aha 1978 
cu Aruba Little League, cu 
nos equiponan di Amigoe 
di Aruba, Segurosca Man¬ 
sur, Seguros Mansur, Sorina 
Alico, Kiwanis Palm Beach, 
Smarties, Caribex, Carioca 
Baseball School y por ultimo 
e la yuda funda Oranjestad 
Baseball Oganization riba 15 
di januari 2007. Aki e la fungi 
como presidente secretario y 
tesorero. 

E la sa di yuda semper den 
cualkier forma of otro na 
bienestar di baseball infantil 
te na grandi. 

Ken ta Sr. Oscar Wernet? Un 
persona dinamico, alegre, res- 
petuosoy semper humilde. Os¬ 
car nunca nos a mire rabia, ni 
cu su mes, ni cu otro. Su logro- 
nan local y internacional, pa 
e organisacion semper lo hasi 
Oscar un persona inolvidable 
pa nos. Oscar, a yuda hopi den 
tempo di Aruba Little League. 
Su perdida ta un sla hopi duro 
pa nos organisacion, mirando 
su experiencia den diferente 
ramo deportivo. Su persona 
tabata un hende cu semper a 
duna su cooperacion. 

Den nomber di Oranjestad 
Baseball Organization, su di- 
rectiva y miembronan, nos ta 
desea forsa na su Senora Greta 
y su famia den e momentonan 
dificil aki. 

Y cu nos amigo stima Oscar 
sosega na paz. Nos no lo lu- 
bidabo nunca, danki Oscar. 

Oranjestad Baseball Organi¬ 
zation 



noticia@awemamta.com 


Tel: 583-1400 
Fax: 583-1444 


AD PATRES 


n n f u neral home 

van Ré nssola er strå at 2 Tel.; (294) 584-2299 

San Nicolas - Aruba 584-8413 

E-mail: adpatres@setarnet.aw Fax: (297) 584-2266 

Dios a jama mi, ora mi tabata resa y 
vigila. Y asina mi a separa for di boso, 
di es mundo aki: 

Boso curason no bira tristo 
Stima otro manera mi a stima boso, 
y esey ta boso consuelo 
Y ami serca Dios lo mi roga pa boso 
pa dia di huicio final nos tur ta hunto 
Amen 

Cu hopi tristeza pero conforme cu boluntad di Dios 
nos ta anuncia fayecimento di: 



Efren de Kort 

Mihor conoci como: “Frem of Tata’ ! 

Acto di entiero lo wordo anuncia después 

Adres pa condolencia: Savaneta # 228 

di: T or pa 9’or di anochi 



W i 
ir 

ri 

: vi W 

Vs Ofr 

i Mementomorl Funeral Home N.V. 

Yolanda - Leo - Eugene 

I Tel: 5833358 - Fax: 5837711 


‘Senor, mi Dios, cerca Bo mi ta busca mi refugio.’ 


Ps. 7:1 


Cu profundo tristeza nos ta participa cu a fayece cristiana- 
mente pero totalmente inespera, 
mi esposo, nos ruman, omo y swa stima: 



Oscar Wernet 

yiu di t Wechi Wernet y t Laura Wernet-Paskel 

Acto di entiero ta tuma lugar diasabra 23 di februari 2008 
pa 4'or di atardi saliendo for di Misa San Francisco pa 
santana catolico den Caya Ernesto Petronia. E resto 
mortal lo ta reposa for di 2'or di atardi den Misa San 
Francisco na Playa. 

Adres di condolencia: Ranchostraat 17 

di 7’ or pa 9’ or di anochi 


Cumana 76 j 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


Salmo 23: 1-3 
Senor ta mi wardador, 
mi n’tin falta di nada; 
den kunuku di yerba bérdé 
e ta pone mi sosegå 
e ta hiba mi na awa trankil, 
pa mi bolbe hana forsa. 


Su Ruman: 
Nietonan : 


Alcides G. Robles 

10 - 01 - 1920 _ 16 - 02-2008 
Na Nomber di su esposa : Isabel Robles 
Su Yiunan: Yolanda robles y jiu (Maracaibo, Venezuela) 

Alcides, Nuris y jiunan (Cartagena ,Colombia) 
Martha Robles y jiu (Valencia Venezuela) 
Ernesto, Lesvia y jiunan ( 

SantMarta,Colombia) 

Wilson (Nando) Robles y Jiunan 
Alvaro Robles, Sally y 
Jiunan(Liverpool,USA) 

Eda Kock mescos cu su jiu muhe. 

Primo Robles y Famia( cali, Colombia) 
Balmore (Maracaibo, Venezuela) 

Ernesto (Cartagena,Colombia) 

José Ignacio ( Cartagena, Colombia) 

Ismael (Valencia, Colombia) 

Ryan y Jane (Den Haag,Hulanda) 

Chris, Nathan, Ilsmela 
Jesse (Liverpool, USA) 

Casey(Liverpool, USA) 
Chayanne(Liverpool,USA) 

Ruth (Liverpool,USA) 

Hannah (Liverpool,USA) 

Tito Nicolaas mescos cu su nieto (Den 
Haag,Hulanda 

Dos (2 ) na Colombia y dos (2) na Venezuela. 
Amigonan Di Semper: Binchy Colina y Famia (Compadre),Carlos 
y Annie, Velåsquez. 

Bon Amigonan di Famia: 

Toonchy,Kenneth,Roald,Marlon,Lito,Wendell, 
Nathaly,Micheal. 

Nilda,Matilda,Altagracia,Carmen,Ludis,Jelitza, 
Nilsa,01ga di feli, Olga di Mirto,Chichi,Benita 
Altagracia di Poli,Marie. 

Robles, Lopez, Pardo, Barrera, Croes, 
Jacopucci, Lo-A-Njoe,Maduro, Romo- 
Romero,Kock, Vrolijk 
Nicolaas,Colina, Velåsquez, Pena, Fingal, 

Webb, Blijden, Istatia, Pablo, Thielman, 

Paesch, Femandez 

Ramirez,Corbacho,Ballesteros,Vitoria,Martinez. 

Nos disculpa si den nos tristeza nos por lubida aigun famia. 

Ta Invita tur amigo, bisina y conocirnan pa asisti na e acto di 
entierro cual ta tuma lugar diasabra 23 Februari 2008. 

E resto mortal lo ta reposa for di 9'or di mainta te cu IDor di mainta 
na 

“ Aurora Funeral home “ Cumana # 76 y despues Santana 
Central 

Sabana Basora. 

Nos ta lamenta cu despues di entierro nos no por recibi bishita di 
condolencia na cas. 


Bisnietonan 


Bon Bisinjanan 


Famianan: 

Choller ta busca cas pa biba 
den y ta drenta cas bashi 

POLIS di San Nicolas, ta haya informacion diarazon mainta cu 
e choller Baca lo ta causa problema atrobe. Ora cu polis ta bai un 
bisina ta bisa nan cu e choller mihor conoci como Baca, tabata 
haci su necesidad bou di un bentana di un cas. 

Polis a bai n’e cas pa investiga un cu otro y a resulta cu e cas no 
ta habita y e ta buscando un cas pa biba aden. 

El a dicidi di kibra pa drenta biba den e cas, pero ora cu el a mira 
polis Baca a core bai. Polis a buske den becindario, pero no a 
topa cune. 


B&P/ INTERFACE ARUBA N.V 

TRAINING AND CONSULTANCY 

We are pleased to announce our training Schedule for the month of February 2008. 

We can also provide these training sessions as, customized In-Company training. 

► Handling Customers Complaints (starting Feb. is) 

► Notuleren (Starting Feb. 25) 

► Practical Management (Starting March 4) 

► Human Resource Management (starting March 6) 

► Secretarial Management (starting April 2 > 

► Labor Law in Aruba (starting April 2 ) 

► Telephone Behavior (starting April 8) 

For additional information and registration piease contact us at 
Telephone 594-5533 / 587-7850 or Fax number 587-6011. 

Email: bpinterfaceaua@setarnet.aw Web Site: www.bpinterface.com 

UPGRADING PEOPLE IS OUR BUSINESS ! 


Dos muher cu problema cu 
otro pa Don Juan 

POLIS ta bai diamars mainta na un cas na Piedra Plat pa un 
intermediacion. N’e cas polis ta haya informacion cu lo tabatin 
tiramento di piedra riba auto di otro. Einan nan ta papia cu e 
muher G.B. di 39 aha, kende ta bisa polis cu e muher M.C.C.C. di 
44 aha a bai su cas na Hooiberg, y a puntre na unda su homber 
ta. 

G.B. ta bisa polis cu enberdad e homber tabata na su cas, pero cu 
e no tin nada cune. G.B. a rabia y a start un discusion. Cos a bai 
for di man y G.B. a coi un piedra y a benta riba auto di M.C.C.C. 
Polis a papia cu nan tur dos. 

Conoci di polis Tracy Buddy 
activo atrobe 

POLIS ta haya informacion 
diarazon atardi, cu e conoci 
di nan, Tracy Buddy, lo ta ki- 
brando den un auto Volkswa¬ 
gen. Ora cu polis ta yega nan 
ta mira Tracy, pero e tambe a 
mira polis y a core bai. 

El a core bai sconde den un cas 
di choller, pero polis a core su 
tras y a logra detene. 



TA HUUR 


APARTAMENTO 

na Ser. Bl. O/Stad. 

1 Camber, 1 Bano 
cu Cable, Exlui Servicio 
Afl. 750,- 1 Borg 
Pa Info. Tel: 583 5524 


VEMMA anochi di informacion 


MARCA bo calender pa dia 
28 di februari di 7 pa 9’or di 
anochi na club San Martin na 
Santa Cruz pa un anochi di 
informacion tocante VEMMA. 
Kico VEMMA ta? VEMMA ta 
un producto liquido nutritivo 
cu ta contene tur e vitamina, 
mineralnan esencial, man- 
gosteen, te berde organico y 
aloe cu bo curpa tin mester pa 
biba un bida saludabel. 


Alavez VEMMA ta ofrece esnan 
interesa e oportunidad di cu- 
minsa nan mesun negoshi na 
cas sin inverti sumanan enor¬ 
me. E negoshi na cas, home 
based business, ta e tipo di ne¬ 
goshi cu mas ta crece na Merca 
den e ultimo ananan pasobra 
e ta ofrece un y tur e chens pa 
haci algo pa nan mes y bira 
nan mesun dono di trabao. 
Alavez e ta duna e persona e 


chens di bira financieramen- 
te mas stabil y percura pa un 
mihor futuro pa su famia. 
VEMMA tin un sistema unico 
pa percura tur esaki cu ya ta 
dunando su fruta na esnan cu 
ta miembro na Aruba. 

Tuma responsabilidad pa bo 
mesun salud y bienestar: in¬ 
forma bo mes y tuma decision 
basa riba hecho y experien- 


cia. Expande bo horizonte y 
conocemento y biba un bida 
mas yen. Un y tur ta bonbini 
pa participa y e accento ta 
riba esnan cu kier cuminsa cu 
VEMMA como negoshi di cas. 

Pa mas informacion tuma 
contacto cu Gladys Croes 
563-4343, Richard Manuela 
592-1001 of Joyce Bartels- 
Daal 593-5503. 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

Servicio pa Comunidad 

Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance Oistad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


■ Botica na Warda | 

Pabou di Brug: Botica Noord 
Pariba di Brug: Botica 

h Dokter na Warda ■ 

Pabou di Brug: Dr. Velasquez 
Pariba di Brug: Dr. 


Otro ServicionanH 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor iTokoT Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Un mucha ta comprende divorcio? 

E dolo di un famia kibra. Con un mucha ta comprende 
e cos aki? 

Un maestro di scol recientemente a mandami un 
poema scirbi pa un di su studiantenan entitula: "Un 
mucha ta comprende?" cu mi ta desea di comparti cu 
bo. 


"Un topico hopi delicado: Un mucha ta comprende e 
separacion gradual di un muher cu un homber? 
Memorianan ta persigui mi pensamentonan; e 
palabranan hopi espantoso ey; pakico mi no por lubida 
e menasanan cu mi a tende?; mami a worde pusha, y 
e vaas cu ta riba flur; mami ta yora di dolo; y papi ta 
core sali; mi ta congela den e scenario cu ta bolbe 
cada bez den mi mente. Mi no por a yora; mi no por a 
papia. Pakico? Mi ta yen di miedo y tristeza, pero niun 
lagrima a cai di mi wowo. "No bisa niun hende" nan ta 
bisami. "OK, ta bon, mi'n ta bisa niun hende, pero ..." 
"No, niun hende" 

Claro cu mi no a bisa niun hende. Ayo cuido, e famia 
cu mi kier. Na su luga tin algo horendo; mentira, 
pretencion, hostilidad. 

Un mucha ta comprende e frieldad den aire; e 
palabranan malo cu ta skeiro; e anochinan cu nan no 
t'ey? E odio ta sigui crece. Mi ta tapa mi oreanan cu mi 
man. 'Pakico nan? Pakico ami? Pakico mi famia?' Mi no 
ta comprende". 

Un poema masha emocional, sin duda, cu ta papia di e 
tragedia real di divorcio. 



Guyabastraat 4, Dakota Tel: 582 4748 



BO CONECCI ON CU M ERCA 

SHOP ONLINE: www.arusamailbox.com 


Bo a mira algo riba television, 
website of catalog y 
bo no sa con pa cumpre 
or order e producto? 

Nos ta bo solucion 


M 



Pa mas informacion yama 

583-2459 of 583-0631 

Dakota Shopping Paradise - Amandelstraat 1 


AnimafiRigtitsF Aruba 

EMERGENCY PHONE NUMBERS 

Veterinary Services: 585 0400 Pick up of injured animals or 

animals to be euthanized 

Contreras Veterinary: 587 0917,587 4467,993 0404 

Wayaca Clinic: 582 1720 

Weekend emergency: 9 11 Advise which doctor on call 

Animal Shelter: 582 1623 Last resort 

Serlimar: 584 5080,584 6152,584 6456 Pick up dead animals 

We save, we care, we educate! 



PA TUR FIESTA 
PA MUCHA 

YAMA 

5923523 / 5838769 


TIPO Dl CAMBIO OFICIAL 

Valido pa 22 Febr 2008 


Placa Extranhero 

BankFtøpieren 

Wsseleri Cheque 
Reis Cheque en 
Over Bæki ngen 

Berta 

na 

Pltiico 

US Dollar 

177 

178 

1.80 

CAN Dollar 

174 

1.76 

1.78 

Engelse Pond Sterling 

3.42 

3.47 

3.53 

Z/yitserse Frank per CHF. 100 

16165 

162.37 

163.17 

NedArt Gdden perANG. 100 

98.00 

100.00 biljetten 100.20 
chq/cMsrtoeking 100.00 

J apanseyenperj PY. 10.000 

163.30 

164.79 

16644 

EuroperXEU. 100 

260.08 

262.46 

265.09 



Provision di Devisa 1.3% 
Segun artic ulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


Horoschoop 


B g) Aries 21 Mrt - 20 Apr 

Y Lo bo recupera bo propio forza di bida 
y di bo asuntonan actual. Esey kiermen cu ta bin 
oportunidadnan nobo y bon cu bo no mester laga un 
banda. No permiti bo mes bisa no na posibilidadnan 
mihor. Bo mester sina convoca prosperidad y 
progreso. 



Ta uro 21 Apr-20Mei 

Un siman pa bisa ayo na e situacionnan cu 
no ta amoroso pabo. Busca pa ta serca di naturaleza 
pa recicla emocionnan y pensamentonan. Bo merece 
un tempo di paz y un bon bano. 


M Geminis 21 Mei-20Jun 

Laga bo imaginacion bula y yena bo mes di 
idealnan. Porta ta solamente un par di ora pa sona, 
pero nan ta necesario pa recupera y vitalidad y e 
rumbo di bo actividadnan. No laga e idea di un mihor 
futuro pa despues. 



Cancer 21 jun-20jui 

Saturno den Leo ta anuncia bientonan di 
laga bai sin dolor. Kizas un poco di reflexion conhunto 
cu amigonan y familiarnan lo yudabo recupera e rumbo 
cu bo ta sinti ta perdi. Un siman di reconciliacion. 


Leo 21 Jul - 20 Aug 

Pp Tin normanan pa cumpliy responsabilidadnan 
pa caba. No lubida cu bo obligacion na mei ta consisti 
den finaliza acuerdonan adkiri den temponan reden. 
No ta momento pa hunga cu tareanan no scapa di loke 
bo mester resolve. 


* Virgo 21 Aug - 20 Sep 

Mei ta implica un tiki calmo pa esun cu ta 
haya cu su actividadnan ta bai hopi liher. Mertertouch 
tera, baha cabez pa cielo y reconoce cu bida tin su 
propio ritmo. 


m Libra 


21 Sep - 20 Okt 

Sina bisa no, sina bisa si y compromete bo 
mes cu eventonan nobo sin perde bo bida. Establece 
un acercamento cu bo deseonan ta mes importante cu 
actua di manera coherente. 


rÆ> Scor P i< 

No involucré 


IO 21 Okt - 20 Nov 
involucra bo mes sin e certeza cu e 
cosnan por desata e obstaculonan y anda di manera 
mas lucido. Sina reclhaza loke no ta conbinibo. 
Estadonan emocional mas complica ta esunnan cu 
mester atencion. 


Sagitario 21 Nov - 20 Dec 
JyS Lo bo ta feliz inclusive sin cu e asuntonan 
di bo bida no desaroya manera bo kier. Un siman 
caminda lo bo sina actua sin limitacionnan. Tambe 
ta tempo perfecto pa recupera e ahustenan di bida y 
curazon. Lo bo porsmile sin sa e pakico. 


^kCapricornio 21 Dec 20j an 

Siman pa pid pordon sin cu bo mesterhumiya 
bo mes of keda cu bo orguyo inutil. E obhetibonan cu 
bo ta busca lo bo por hayanan sin bai riba e caminda 
robez. 



Aquarius21 Jan 20Feb 

Bai den pasado y recupera e mihor 
momentonan di bo mes. No lubida cu bo mester 
continua cu un pasado amoroso y recupera den 
recuerdonan grato. Loke bo propone lo por ta un exito 
si bo revisa e experiencianan pasa uy bo ta keda wowo 
habri den e leccion di curazon. 


éfct Piscis 21 Feb - 20 Mar 

Siman pa dedica bo mes na hardineria y 
cushina. Un tiki di dedicacion na actividadnan mas 
trankilo lo permitibo trankiliza e inquietudnan constante 
den area profesional. 

Monrovia, LIBERIA: Presidente Mericano George W. Bush ta cana despues di a cuminda artistanan durante un ceremonia na e 
Mansion Ehecutivo na Monrovia, Liberia. Bush diahuebsa a priminti ayudo nobo pa educacion na Liberia despues di a termina un 
gira na 5 pais Africano 


Nos Mundo Loco 


Muher tin spring 
den curpa 

Un muher Chines cu tabata keha di 
dolor na su lomba, a haya sa cu e tin 
10 spring chikito den su curpa. 

"E musculonan rond di su weso di 
lomba tabata sinti hopi duro, como 
si fuera cu nan tabata wordo ranca 
for di otro, pero mi no por a bisa 
cu exactitud e lugar specifico di e 
dolor,” Li di 47 aha di e ciudad di 
Yanji a bisa. 

Dokternan na hospital inicialmente 
tabata confundi ora cu x-ray a mustra 
areanan blanco banda di su weso 
di lomba. 

E cirugano Dr. Jin a bisa:” Nos a 
saca 5 spring chikito for di su lomba, 
cual tabata mas o menos 1 pa 1.5 
cm bao di su cuero. Aigun di nan 
a crece huntu cu e musculunan y 
a frustria.” 



Waldy Simson 
ricibi dor di 
Gobernador di 
Aruba 

DIAHUEBS di siman pasa e artista Waldy Simson a wordo ricibi 
dor di gobernador di Aruba, Su Exelencia senor F. Refunjol. 

E bishita di Simson cerca Gobernador tabatin un caracter informa¬ 
tivo y tabata den cuadro di e exposicion cu e artista lo duna masha 
pronto den Nelson Mandela Museo Nacional cu ta na Sur Africa. 
Di e artista Gobernador a ricibi entre otro un copia den coto di e 
obra artistico Amandla.Si su salud ta bon. Nelson Mandela, kende 
riba 18 di juli venidero to haci nobenta ana, lo ta esun cu ta bai 
inaugura Amandla na apertura di e exposicion. 


Despues di e cirugia, e hospital a laga 
haci un x-ray di su curpa completo y 
a haya 5 spring mas na su heup, pia 
y na top di su cabez. 

Li a bisa cu e springnan por a ser 
hinca den su curpa ora e tabatin 9 
aha pa trata epilepsia. 

"Mi familia a hiba mi na un clinica pri- 
va, y nan a usa un tratamineto similar 
na acupuntura, “ e ta recorda. 

Dr Jin ta bisa cu esaki por splica 
dicon tur e springnan a ser haya na 
puntonan usa pa acupunturistanan. 

Pero Gao Pengxiang experto den 
acupuntura y director di e Departa- 
mento di Medicina Tradicional di e 
segundo hospital di e Universidad di 
Jilin a isinsiti cu esaki no ta pertenece 
na acupuntura. 




HOTLINE 


24 ORA DISPONIBLE 


733-8477 

Imagen corecto di formacion y sistema di trabao 
Di Conseho di Comisarionan di AZV 



FORMACION 

E formacion di e Conseho 
di Comisarionan ta regia le¬ 
galmente. E Conseho di 
Comisario-man ta consisti di 5 
miembro cu ta wordo nombra 
dor di Minister di Salubridad 
Publico. E minister ta nombra 
dos miembro di su propio es- 
cogencia. Ademas un miembro 
ta wordo trece dilanti dor di e 
representantenan di gremionan 
i un miembro ta wordo trece di¬ 
lanti dor di e representantenan 
di sindicatonan. E 4 miembro- 
nan aki conhuntamente ta hasi 
un proposicion na e Minister di 
Salubridad Publico pa loque ta 
e nombracion di e president di e 
Conseho di Comisarionan. 

E actual Conseho di Comisario¬ 
nan ta consisti di: 
o Sehor M. Croes RA, nombra 
dor di minister 

o Sehor C. Croes, nombra dor 
di minister 

o Sehor G. Marugg, proponi dor 
di gremionan 

o Sehor B. Mohammed, proponi 
dor di sindicatonan. 

Despues di fayecimento di e 
presidente anterior, esta sehor 
mr. R. Wever, i riba proposicion 
di e resto di e miembronan, en- 
trante 1 di mei 2008, sehor mr. 
P. Tchong a wordo nombra dor 


di minister como e presidente di 
Conseho di Comisarionan. 

Sistema di traha 
E tareanan di e Conseho di 
Comisarionan ta stipula legal¬ 
mente. E Conseho di Comisa¬ 
rionan tin e tarea di supervisa 
e ehecutacion di e AZV i ta sigui 
criticamente e funccionamento 
di e Organo Ehecutivo AZV. 
Ademas e Conseho di Comisa¬ 
rionan ta stipula e maneho i 
presupuesto annual i ta keur e 
presupuesto anual di e Fondo 
di AZV. 

E Conseho di Comisarionan ta 
wordo apoya pa un “stafbureau” 
cual ta resorta directamente 
bow di e Conseho di Comisa¬ 
rionan i no ta forma parti di e 
Organo Ehecutivo. E hefe di e 
“staf->bureau” ta fungi alavez 
como secretario di e Conseho 
di Comisarionan i ta encarga 
entre otro cu e tarea di traha 
e notulen di e reunnionnan i 
duna conseho na e Conseho di 
Comisarionan. 

E Conseho di Comisarionan ta 
reuni alrededor di dos biaha pa 
luna. Banda di esey e Conseho 
di Comisarionan a nombra for 
di nan mesun seno un comission 
auditorio cu ta reuni un biaha 
pa luna cu e gerencia i e auditor 


interno di e Organo Ehecutivo. 
E reunion aki ta gran parti un 
preparacion pa e decisionnan 
cu mester wordo tuma dor di 
e Conseho di Comisarionan i 
tin su enfoque riba aspectonan 
financiero di e ehecutacion di 
e AZV, manera e organisacion 
admini-'Strativo, e control in¬ 
terno i e identificacion i soporte 
di e riesgonan financiero. 
Conforme cu ley, anualmente 
e Conseho di Comisarionan 
ta encarga un accountant ex- 
terno pa hasi e control riba 
legitimidad i confiabilidad di 
e cifranan annual. E ultimo 
dos anjanan a ricibi pa ambos 
aspecto un “goedkeurende ac- 
countantsverklaring”. Den caso 
cu e Conseho di Comisarionan 
ta hanja necesario, nan por 
atrae profesionalnan externo 
pa yuda. 

Actividadnan importante 
Den e ultimo periodo e Conseho 
di Comisarionan, den cuadro 
di nan tarea di supervision, a 
entama diferente actividad. 

Ta asina cu na inicio di 2007 a 
duna e organisacion Berenschot 
e tarea pa hasi un investigacion 
riba e formacion di emplea- 
donan (kiermen cantidad di 
empleado) den Organo Ehecu¬ 


tivo. 

Ademas e Conseho di Comisa¬ 
rionan a hasi su maximo es- 
fuerzo pa trece e funccionnan 
financie -> ro riba e nivel apropia. 
Esaki tabata necesario pa asina 
Organo Ehecutivo por a traha i 
presenta-na tempo- reportenan 
financiero mensual i reporte¬ 
nan di gerencia na e Conseho 
di Comisari-'onan. Na fin di 
2006 a atrae temporalmente, a 
base di un contrato “parttime”, 
un controlador financiero (RA). 
Pa por cumpli completamente 
cu trabownan atrasa a tuma na 
fin di 2007 un controlador fi¬ 
nanciero “fulltime” den servicio 
permanente. 

Despues cu na final di septem¬ 
ber 2007 a bira bisto cu e anja lo 
serca cu un deficit mas grandi di 
loque a presupuesta, e Conseho 
di Comisarionan a duna na e or¬ 
ganisacion Hulandes di KPMG 
ramo “Advisory Services” e 
tarea pa ehecuta un analisis fi¬ 
nanciero i duna recomendacion 
den con pa maneha i domina e 
“exploitatiekosten”. 

E deficit den 2007 a resulta 
den un liquidez, cual a exigi un 
actuacion rapido i cla di parti di 
e Conseho di Comisarionan di e 
Organo Ehecutivo. E procedura 
legal ta stipula cu a base di e 
presupuesto annual, e ministro 
di Finanzas cu autorisacion 
di e Staten, por percura pa 
financi-'amento adicional. Den 
un tempo masha liher mes i riba 
ordo di e Conseho di Comisa¬ 
rionan, Organo Ehecutivo a 
compila e presupuesto 2007. 
E presupuesto 2007 a wordo 
aproba dor di e Conseho di 
Comisarionan i fin di januari 
2008 esaki a wordo presenta na 
e ministernan con-'cerni. E ex- 
pectativa ta cu den transcurso 
di maart e anja aki e financia- 
mento adicional ta wordo regia 
di moda cu debenan atrasa di e 
dunadornan di cuido por wordo 
paga. 

Finalmente, na comienzo di e 
anja aki, e Conseho di Comisari¬ 
onan temporalmente i pa awor 
pa un periodo di tres luna, a 


atrae un “manager-consultant” 
experiencia pa juda e gerencia i 
managersnan di Organo Ehecu¬ 
tivo den e realisacion di un par 
di trajectonan necesario man¬ 
era ta recomenda dor di KPMG 
ramo “Advisory Services”. 

AZV: Un reto pa nos tur 
Cu e introduccion di AZV den 
2001 e accesibilidad di salubri¬ 
dad publico (curative) a wordo 
fuertemente mehora. Cada 
cuidadano legitimamente resi- 
dencia den nos pais tin derecho 
riba un pakete basta amplio di 
cuido, sin cu ta hasi un seleccion 
a base di e riesgonan di e salud 
di e cuidadano i/of su entrada. 
Manera den hopi otro pais, 
e desaroyo di e prijs cu nos 
mester paga pa e accesibilidad 
di cuido den nos pais, ta un reto 
grandi. 

Te unda cu por tin un influencia 
riba dje, e Conseho di Comisa¬ 
rionan i e gerencia di Organo 
Ehecutivo AZV ta hasi tur cos 
posibel pa maneha e gastonan. 
Sinembargo tin factornan riba 
cual e Conseho di Comisarionan 
i e gerencia no tin influencia. 
E crecemento di cantidad di 
ancianonan, e cantidad halto di 
malesanan cu ta subi relaciona 
cu nos estilo di biba manera 
malesanan di curazon i diabe¬ 
tes, e desaroyo di technologia 
medico i remedi caro como 
tambe e exigencianan di e pa- 
cientnan cu awor ta mas abierto 
i ta reclama nan derechonan, 
tur esakinan ta factornan cu 
ta ocasiona un presion grandi 
riba e gastonan di salubridad, 
factornan cu no ta den man di 
influencia di Organo Ehecu¬ 
tivo. 

Na final, alimenta dor di e 
discusion amplio den comuni- 
dad cu e “stakeholders” (gre¬ 
mionan, sindicatonan i otro 
organisacionnan relevante den 
comunidad), tapolitica (Staten 
i gobierno) lo mester hasi esco- 
gencianan cu lo resulta den un 
desaroyo di gastonan accepta¬ 
bel pa comunidad pa cu nos 
salubridad publico (curativo). 

Celebracion di 60 ana di De 
Palm Tours tabata unico 



SIN duda aigun, masha co- 
menta tabata e celebracion di 
60 ana di De Palm Tours ta¬ 
bata riba nan isla. Masha bon 
concurri esaki tabata y unda 
famia Malmberg, cuminsando 
cu Harold, su yiunan Lisette y 
Ricky a hiba palabra, repasan- 
do e historia di De Palm Tours. 
Un biaha mas, recibi nos fe- 
licitacion y cu famia Malmberg 
sigui cu e retonan cu nan tin na 
bienestar di Aruba. 
























































